
Budskab  fra  Det  øverste  Præsidentskab 


Ær  Rtiknmu  pn 


Præsident  Marion  G.  Romney 
Andenrådgiver  i  Det  øverste  Præsidentskab 


I  min  ordbog  defineres  ærbødighed 
som  „dyb  respekt  blandet  med 
kærlighed  og  tilbedelse".  Når  vi  taler 
om  ærbødighed,  i  forbindelse  med 
Gud,  bliver  denne  ærbødighed  og 
respekt,  blandet  med  kærlighed  og 
tilbedelse,  til  dyb  tilbedelse  og  Guds- 
dyrkelse. Jo  mere  man  elsker  Gud,  des 
dybere  ærbødighed  vil  man  have  for 
ham. 

Vores  ærbødighed,  til  kirkens  forskel- 
lige møder,  står  i  et  direkte  målforhold 
til  vor  kærlighed  til  Gud.  Jeg  ved  at  de 
uheldige  kommentarer,  man  hører  om 
den  uro  der  kan  være  ved  nogle  af  vore 
møder,  tildels  er  retfærdige.  Vi  må 
naturligvis  allesammen  kunne  indse, 
at  vi  bør  forbedre  os. 


Vi  sidste  dages  hellige  burde,  blandt 
alle  mennesker  i  verden,  føle  den 
største  kærlighed  til  Gud.  Vi  burde 
elske  ham  mere  end  nogen  som  helst 
andre  gør,  fordi  vi  ved  så  meget  mere 
om  ham. 

Et  menneske,  som  nærer  dyb  ærbø- 
dighed for  Herren,  elsker  ham,  har 
tillid  til  ham,  beder  til  ham,  stoler  på 
ham,  og  bliver  inspireret  af  ham. 
Mennesker,  som  har  dyb  ærbødighed 
for  Herren,  har  altid  haft  adgang  til 
Herrens  inspiration,  og  det  har  de 
stadig. 

Vi  ved  at  Gud  besvarer  bønner,  fordi 
han  har  besvaret  vore  bønner.  Han  har 
besvaret  jeres  og  han  besvarer  mine. 
Vi  ved  at  vi  kan  komme  til  ham  med 


vore  problemer,  og  han  vil  lytte  med 
forståelse  og  medfølelse.  Vi  ved  at  vi 
kommer  fra  Gud,  og  vi  ønsker  og 
håber  at  komme  tilbage  til  ham,  og 
blive  som  han  er. 

Er  det  ikke  forunderligt  at  kende  disse 
store  sandheder?  Den  kendsgerning, 
at  vi  kender  til  dem,  øger  vor  kærlig- 
hed til  Gud.  Vor  ærbødighed  for  ham 
øges,  efterhånden  som  vores  kærlig- 
hed til  ham  bliver  større. 
Hvis  vi  elsker  Herren,  vil  vi  tjene  ham 
og  holde  hans  bud.  Det  første  bud, 
som  Frelseren  sagde  var  det  største  af 
alle  budene,  lyder  således:  ,„Du  skal 
elske  Herren  din  Gud  af  hele  dit  hjer- 
te ..  .'  der  er  et  andet  som  er  dette  ligt. 
Du  skal  elske  din  næste  som  dig 
selv.'"  Derpå  tilføjede  han:  ,,På  disse 
to  bud  hviler  hele  loven  og  profeter- 
ne" (Matt.  22:37,39-40)/ 
Den  lov.  Herren  henviste  til,  var  mose- 
loven. „Profeterne",  han  henviste  til, 
var  det  som  profeterne  havde  skrevet  i 
Det  gamle  Testamente,  og  som  jøder- 
ne erklærede  at  de  holdt  i  ære.  Han 
sagde  derfor  at  hvis  vi  elskede  Herren, 
af  hele  vort  hjerte  og  vor  næste  som  os 
selv,  ville  vi  holde  alle  budene,  og 
naturligvis  også  være  ærbødige  over- 
for Gud. 

Vi  ønsker  at  alle  børnene  skal  være 
ærbødige  i  Herrens  hus.  Vi  kan  dog 
ikke  formå  dem  til  at  føle  en  sådan 
ærbødighed  blot  ved  at  bede  dem 
være  rolige.  Det  hører  naturligvis  med 
til  at  føle  ærbødighed  at  være  rolig, 
men  det  er  ikke  i  sig  selv  ærbødighed 
at  være  rolig.  Men  hvis  man  betragter 
det  hus,  man  er  til  møde  i,  som  bolig 
for  Herren,  som  man  elsker  af  hele  sit 
hjerte,  vil  det  ikke  være  vanskeligt  at 
føle  ærbødighed  for  det. 
I  husker  sikkert  hvordan  Moses  blev 


belært  om  ærbødighed.  Mens  han 
vogtede  får  for  sin  svigerfar  gik  han 
hen  for  at  undersøge  en  busk,  som  så 
ud  til  at  brænde  uden  at  blive  fortæret. 
Da  Moses  kom  nærmere  kaldte  Her- 
ren på  ham  fra  buskens  midte,  idet  han 
sagde:  „Moses,  Moses!"  Moses  sva- 
rede og  sagde:  „Se,  her  er  jeg!" 
„Kom  ikke  nærmere!"  sagde  Herren: 
„Drag  dine  sko  af  dine  fødder,  thi  det 
sted,  du  står  på,  er  hellig  jord!"  (Se  2 
Mos.3:1-5) 

Det  er  sandt  nok  at  der  ikke  var  noget 
hus  der,  det  var  kun  et  busk  ude  på 
landet.  Men  det  var  et  helligt  sted,  og 
der  skulle  vises  ærbødighed,  fordi 
Herren  var  der. 

Nu  er  Herrens  hus  jo  en  bolig  for  hans 
Ånd.  Hvis  I  og  jeg  derfor  elsker 
Herren,  så  vil  vi  ikke  opføre  os  dårligt  i 
hans  hus.  Børnene  vil  heller  ikke 
opføre  sig  dårligt,  hvis  de  forstår  og 
elsker  Herren  af  hele  deres  hjerte.  Det 
er  forældrenes  ansvar  at  sørge  for,  at 
børnene  får  denne  forståelse  og  kær- 
lighed. Lærerne  kan  naturligvis  hjæl- 
pe forældrene. 

Frelseren  følte  stor  ærbødighed  for 
templet  i  Jerusalem,  som  han  kaldte 
sin  Faders  hus.  Han  viste  sin  respekt 
for  dette  hus  på  en  meget  dramatisk 
måde.  Ved  en  bestemt  lejlighed,  da 
han  „drog  ...  op  til  Jerusalem, 
fandt  han  i  helligdommen  dem,  som 
solgte  okser,  får  og  duer,  og  veksele- 
rerne, som  sad  der. 
Da  gjorde  han  sig  en  svøbe  af  reb  og 
drev  dem  alle  ud  af  helligdommen, 
både  fårene  og  okserne,  og  han 
spredte  vekselerernes  pengestykker 
og  væltede  deres  borde,  og  til  dem, 
der  solgte  duer,  sagde  han:  ,Tag  dette 
bort  herfra;  gør  ikke  min  Faders  hus  til 
en  kræmmerbod!'"  (Joh.  2:13-16) 


„Hvis  vi  e/sker  Herren  vil  vi  føle  ærbødighed  for  ham,  for 
hans  hus,  for  vort  hjem,  for  os  selv  og  for  hans 

præstedømme." 


I  vor  uddeling  har  Herren  påny  fortalt 
om  helligheden  ved  hans  hus.  Da 
Herren,  i  kirkens  første  tid,  bad  de 
hellige  bygge  ham  et  hus,  gjorde  han 
dem  klart  at  de  var  nødt  til  at  være 
ærbødige  i  det,  for  ellers  ville  han  ikke 
være  der. 

,,0g  om  mit  folk  bygger  mig  et  hus  i 
Herrens  navn  og  ikke  lader  noget 
urent  komme  derind,  så  det  ikke  bliver 
besmittet,  skal  min  herlighed  hvile 
over  det. 

Ja,  og  jeg  vil  være  nærværende  der; 
thi  jeg  vil  komme  ind  i  det,  og  alle  de 
rene  af  hjertet,  som  kommer  derind, 
skal  se  Gud. 

Men  dersom  det  bliver  besmittet,  vil 
jeg  ikke  komme  ind  i  det,  og  min 
herlighed  skal  ikke  være  der;  thi  jeg  vil 
ikke  gå  ind  i  vanhellige  templer." 
(L&P  97:15-17) 

Med  hensyn  til  respekt  i  hjemmet  vil 
jeg  gerne  sige,  at  uærbødighed  i 
hjemmet  ikke  altid  er  børnenes  fejl. 
Det  skyldes  i  reglen  forældrenes  op- 
førsel, deres  mislykkede  forsøg  på  at 
undervise  børnene  ordentligt,  eller  at 
forældrene  selv  bryder  visse  af  Her- 
rens bud.  Forældre,  der  virkelig  elsker 
Herren  og  holder  hans  bud,  med 
hensyn  til  deres  opførsel  overfor  hin- 
anden, vil  i  reglen  have  ærbødighed  i 
deres  hjem. 

Vort  største  ansvar,  som  medlemmer 
af  kirken,  er  i  os  selv  at  udvikle  den 
kærlighed  til  Gud,  som  vil  fremme 
vore  ærbødige  følelser  overfor  ham.  Vi 
bør  adlyde  hans  bud  på  en  sådan 
måde,  at  vore  børn  formår  at  føle 
ærbødighed  for  vort  eget  hjem  og  for 
Herrens  hus. 

Hvis  vi  forstår  vort  slægtskab  med 
Gud,  vor  Fader,  er  det  ikke  muligt  for 
os  at  nære  uærbødighed  overfor  os 


selv,  fordi  vi  vil  betragte  os  som  hans 
afkom,  hans  børn.  Paulus  belærte  i  sin 
tid  de  hellige  om  at  nære  respekt  og 
ærbødighed  for  sig  selv. 
„Ved  I  ikke,"  sagde  han,  ,,at  I  er  Guds 
tempel,  og  Guds  Ånd  bor  i  jer? 
Hvis  nogen  ødelægger  Guds  tempel, 
skal  Gud  ødelægge  ham;  thi  Guds 
tempel  er  helligt,  og  I  er  jo  hans 
tempel!"  (1  Kor.  3:16-17) 
Jeg  tror,  at  der  måske  ikke  findes 
nogen  bedre  tilskyndelse  til  ærbødig- 
hed overfor  sig  selv,  således  at  man 
bevarer  sit  legeme  og  sine  tanker  rene, 
og  udfører  rene  gerninger,  end 
forståelsen  og  værdsættelsen  af  den 
fulde  betydning  af  apostlen  Johan- 
nes' udtalelse,  som  følger  her: 
„Se,"  sagde  han,  „hvor  stor  en  kær- 
lighed Faderen  har  vist  os,  at  vi  må 
kaldes  Guds  børn;  og  vi  er  det.  Derfor 
kender  verden  ikke  os,  fordi  den  ikke 
har  set  ham. 

I  elskede,  nu  er  vi  Guds  børn,  og  det  er 
endnu  ikke  åbenbaret,  hvad  vi  engang 
skal  blive.  Men  vi  ved,  at  når  han 
åbenbares,  skal  vi  blive  ham  lige,  thi  vi 
skal  se  ham,  som  han  er."  (1  Joh.  3:1  - 
2) 

Og  derefter  beskriver  han  den  opfør- 
sel, som  udvises  af  mennesker,  der  er 
påvirket  af  dette  ædle  begreb: 
„Og  enhver,  der  har  dette  håb  til  ham, 
renser  sig  selv,  ligesom  han  er  ren."  (1 
Joh.  3:3) 

I  dette  skriftsted  foreholder  Johannes 
et  mål,  som  de,  der  ikke  kender  den 
sande  Gud,  ikke  kan  fatte.  Løftet  om  at 
vi  vil  blive  som  Gud,  når  vi  ser  ham, 
motiverer  enhver  der  har  dette  håb  til 
at  rense  sig  selv  fra  synd.  Dette  håb 
arbejder  i  enhver,  som  tror  på  dette 
løfte  og  nærer  ærbødighedens  ånd  - 
og  det  er  ikke  ærbødigheden  i  sig  selv, 


men  de  ærbødige  følelser  for  Gud  og 
sit  hjem. 

Jeg  vil  gerne  lige  sige  noget  om 
ærbødighed  overfor  præstedømmet.  I 
Det  gamle  Testamente  er  omtalt  en 
hændelse,  som  illustrerer  det  punkt, 
jeg  ønske  at  fremhæve.  Det  drejer  sig 
om  Davids  indstilling  til  Saul  der,  som 
I  sikkert  husker,  ved  en  bestemt  lejlig- 
hed gik  ind  i  en  klippehule  og  søgte 


„Se,  nu  er  den  dag  kommet,  Herren 

havde  for  øje,  da  han  sagde  til  dig:  se, 

jeg  giver  din  fjende  i  din  hånd,  så  du 

kan  gøre  med  ham,  hvad  du  finder  for 

godt!  .  .  . 

Da  stod  David  op  og  skar  ubemærket 

fligen  af  Sauls  kappe. 

Men    bagefter   slog    samvittigheden 

David,  fordi  han  havde  skåret  Sauls 

kappeflig  af."  (1  Sam.  24:4-5) 


Præsident  Marion  G.  Romney 


efter  David,  som  han  ville  slå  ihjel, 
fordi  David,  efter  Sauls  mening,  var 
mere  populær  blandt  folket  en  han 
var.  Saul  vidste  ikke,  at  David  og  hans 
mænd  på  dette  tidspunkt  befandt  sig 
langt  inde  i  hulen.  Saul,  der  var  meget 
træt,  lagde  sig  ned  for  at  hvile  sig. 
Davids  mænd  opdagede  ham  og  gav 
David  følgende  meddelelse: 


Menbag  efter  slog  samvittigheden 
David,  fordi  han  havde  skåret  Sauls 
kappeflig  af."  (1  Sam.  24:4-5) 
Man  skulle  ellers  tro  at  David,  under 
disse  omstændigheder,  ville  have 
hugget  Sauls  hoved  af  -  Sauls  hen- 
sigt, med  at  være  der  på  stedet,  var  jo 
at  tage  Davids  liv.  Men  David  gjorde 
ikke  Saul  fortræd,  han  skar  blot  et 


stykke  af  hans  kappe.  Og  alligevel 
omvendte  han  sig  i  sin  sjæl,  fordi  han 
havde  gjort  dette.  Hvorfor?  Der  findes 
en  forklaring  i  skriften: 
„Men  han  (David)  svarede  sine 
mænd:  Herren  lade  det  være  langt  fra 
mig!  slig  en  gerning  gør  jeg  ikke  mod 
min  herre,  jeg  lægger  ikke  hånd  på 
Herrens  salvede;  thi  Herrens  salvede 
er  han. 

Og  David  satte  sine  mænd  strengt  i 
rette  og  tillod  dem  ikke  at  overfalde 
Saul  .  .  . 

Da  nu  Saul  rejste  sig  og  forlod  hulen 
for  at  drage  videre,  stod  David  op  og 
gik  ud  af  hulen  og  råbte  efter  Saul: 
Herre  konge!  og  da  Saul  så  sig  tilbage, 
kastede  David  sig  ned  med  ansigtet 
mod  jorden  og  bøjede  sig  for  ham. 
Og  David  sagde  til  Saul:  Hvorfor  lytter 
du  til,  hvad  folk  siger:  Se,  David  har 
ondt  i  sinde  imod  dig? 
I  dag  har  du  dog  med  egne  øjne  set,  at 
Herren gavdig  i  min  hånd  indei  hulen; 
og  dog  ville  jeg  ikke  dræbe  dig,  men 
skånede  dig  og  sagde:  Jeg  vil  ikke 
lægge  hånd  på  min  herre." 
Hvorfor  ville  David  ikke  gøre  det? 
„(For)  han  er  Herrens  salvede!"  (1 
Samuel  24:6-11) 

For  mig  ser  det  ud  som  om  David  ved 
sin  opførsel,  under  disse  vanskelige 
omstændigheder,  lærer  os  en  stor 
lektie  om  ærbødighed  overfor  præste- 
dømmet, hvilket  vil  sige  ærbødighed 
overfor  de  præstedømmmemedlem- 
mer  som  repræsenterer  Herren. 
Hvis  vi  elsker  Herren  vil  vi  føle  ærbø- 
dighed for  ham,  for  hans  hus,  for  vort 
hjem,  for  os  selv  og  for  hans  præste- 
dømme. 

Må  vi  have  den  kærlighed  til  Gud  i 
vore  hjerter,  og  ønsket  om  at  overføre 
denne  kærlighed  til  vore  børns  hjerter, 


så  de  kan  udvikle  virkelig  ærbødig- 
hed. □ 


Ideer  til  hjem  mel  ærere 

•J      Fortæl  en  personlig  oplevelse 
om  ærbødighedens  betydning. 
Bed  familiens  medlemmer 
fortælle  om  deres  oplevelser 
eller  følelser  for  ærbødighed. 

2_   Findes  der  nogle  skriftsteder, 
eller  andre  citater  i  denne 
artikel,  som  familien  kan  læse 
højt,  eller  andre  skriftsteder,  du 
kan  tænke  dig  at  læse  for 
familierne? 

3_  Tal  om,  hvordan  familiens 

medlemmer  kan  vise  ærbødig- 
hed for  Herren,  hans  hus, 
præstedømmmets  ledere,  i 
hjemmet  og  for  dem  selv. 

4.  Tal  om  forbindelsen  mellem 
kærlighed  og  ærbødighed  som 
præsident  Romney  forklarede. 
Hvorfor  er  det  sandt  at  „jo  mere 
man  elsker  Gud,  des  dybere 
ærbødighed  vil  man  have  for 
ham"? 

5_   Kunne  I  få  mere  ud  af  denne 
samtale  ved  først  at  tale  med 
husets  overhovede?  Ligger  der 
et  budskab  fra  kvorumslederen 
eller  biskoppen  til  husets 
overhoved  angående  ærbødig- 
hed? 


Spørgsmål  og  svar 

Spørgsmål  af  almindelig  interesse  besvaret  som  vejledning,  ikke  som  en 
officiel  tilkendegivelse  af  kirkens  politik. 


Hvad  gjorde  Israelit- 
terne ved  ting  som 
genealogi,  velfærd, 
missionering,  og  fa- 
milien -  de  fire  ting 
der  lægges  størst 
vægt  på  i  vore  dage? 
Hvad  betød  religion 
for  dem? 


Svar: 

Leland  H.  Gentry, 
instruktør  ved 
institutprogrammet  i 
Salt  Lake  City, 
Utah  universitet. 


Som  man  måske  kunne  forvente 
det,  blev  der  i  det  fordums  Israel 
lagt  vægt  på  de  samme  ting,  som 
man  gør  i  præstedømmet  i  vore 
dage,  men  med  et  andet  formål, 
og  man  nærmede  sig  det  på  en 
anden  måde.  Kun  familien  var, 


dengang  som  nu,  det  centrale  i 
samfundet,  og  det  ser  ud  som  om 
der  blev  lagt  den  samme  vægt  på 
familien  dengang  som  nu. 

Familien. 

Det  var  faderen  der,  som  fami- 
liens overhovede,  havde  ansvaret 
for  at  dække  familiens  fysiske 
behov,  men  han  var  også  bemyn- 
diget til  at  tage  sig  af  familiens 
opdragelse  og  uddannelse.  Da 
Moses  belærte  israelitterne  om 
loven  og  budene,  tilskyndede 
han  dem  til  at  undervise  deres 
børn  om  disse  ting:  „Og  du  skal 
indprente  dine  børn  dem  og  tale 
om  dem,  både  når  du  sidder  i  dit 
hus,  og  når  du  vandrer  på  vejen, 
både  når  du  lægger  dig,  og  når 
du  står  op."  (5  Mos.  6:7)  Profe- 
ten Lehi,  der  boede  i  Palæstina 
omkring  år  600  f.  Kristus,  har 
tilsyneladende  taget  denne  ad- 
varsel alvorligt.  Nephi  fortæller, 
at  han  blev  „undervist  i  al  min 
faders  lærdom".  (1  Nephi  1:1) 
Mødrene  blev  også  højt  værdsat 
af  de  fordums  israelitter.  „Skaf 
mig  børn,  ellers  dør  jeg!"  sagde 


Leland  H.  Gentry 


Rakel  til  Jakob  (1  Mos.  30:1) 
Samuels  mor,  Hanna,  tiggede 
Herren  om  at  se  til  sin  „tjenerin- 
des nød",  og  give  hende  et  barn 
(se  1  Samuel  1:11).  Alle  hebrai- 
ske kvinder,  der  var  hustru  og 
mor,  blev  behandlet  med  den 
største  respekt  af  deres  mand  og 
børn. 

Til  børnene  blev  der  sagt:  „Hør, 
min  søn,  på  din  faders  tugt,  op- 
giv ikke  din  moders  belæring" 
(Ordsp.  1:8).  „Ær  din  fader  og 
din  moder"  (2  Mos.  20:12)  var 
ikke  kun  et  mundheld  i  det  gamle 
Israel,  det  var  en  befaling. 


Velfærd. 

Der  var  mange  fattige  i  det  for- 
dums Israel.  Der  var  også  mange 
gavmilde  og  mange  grådige.  Der 
blev  meget  tidligt  indført  en  lov, 
som  befalede  de  rige  at  lade  de 


fattige,  enkerne  og  de  faderløse, 
samle  korn  på  deres  marker.  (Se 
3  Mos.  19:9-10,  5  Mos.  24:19- 
21)  „Hjælpe  fortrykte,  skaf  fader- 
løse ret,  før  enkens  sag!"  tilskyn- 
dede Esajas  (Es.  1:17),  og  Zaka- 
rias  citerer  Herren  som  sagde: 
„Fæld  redelig  dom,  vis  miskund- 
hed og  barmhjertighed  mod  hve- 
randre, 

undertryk  ikke  enker  og  faderlø- 
se, fremmede  og  nødlidende  og 
tænk  ikke  i  eders  hjerter  ondt 
mod  hverandre!"  (Zak.  7:9-10) 
En  velfærdsplan  var  selv  på  den 
tid  langt  mere,  end  blot  at  give 
de  verdsligt  trængende  mad  og 
husly. 

Det  forventedes  naturligvis  at 
alle,  som  kunne  arbejde  og  for- 
sørge sig  selv,  også  gjorde  det. 
Ærligt  arbejde  blev  betragtet  som 
en  dyd:  „Rigdom,  vunden  i  hast, 
smuldrer  hen,  hvad  der  samles 
håndful  for  håndfuld,  øges." 
(Ordsp.  13:11)  „Ved  al  slags 
møje  vindes  der  noget" 
(Ordsp. 14:23).  „Doven  hånd 
skaber  fattigdom,  flittiges  hånd 
gør  rig"  (Ordsp.  10:4).  „Gør  efter 
evne  alt,  hvad  din  hånd  finder 
styrke  til"  (Præd.  9:10). 
Der  blev  ligeledes  lagt  vægt  på, 
at  holde  sig  fri  af  gæld  og  udøve 
sparsommelighed.  Hvis  et  men- 
neske stod  i  gæld  til  sin  nabo, 
blev  han  betragtet  som  ond  og 
ugudelig,  hvis  han  ikke  klarede 
sine  forpligtelse.  (Se  Sal.  37:21 ). 
På  samme  måde  var  en  låntager 

en  tjener  -  bogstavelig  talt  en 
træl  -  for  sin  kreditor  indtil  gæl- 
den var  betalt.  (Se  Ordsp.  22:7) 
Med  hensyn  til  sparsommelighed 
spurgte  Esajas  folket:  ,,Hvi  giver  i 
sølv  for,  hvad  ikke  er  brød,  eders 
dagløn  for,  hvad  ej  mætter?"  (Es. 
55:2)  Det  virker  som  om  han 
siger,  at  tiden  er  kostbar  og  bør 
vogtes  og  beskyttes,  på  samme 
måde  som  man  beskytter  sine 
penge. 

Trods  den  megen  vægt,  der  blev 
lagt  på  disse  ting,  havde  det 
fordums  Israel  sine  velfærdspro- 
blemer. Et  af  midlerne,  til  at  for- 
syne mennesker  i  nød,  var  faste- 
loven: De,  som  havde  noget, 
fastede  en  tid,  og  gav  den  mad 
de  sparede,  eller  noget  tilsvaren- 
de, til  de  fattige  og  nødlidende 
blandt  dem.  Herren  siger:  „.  .  . 
faste  efter  mit  sind  er  ...  at  bry- 
de dit  brød  til  de  sultne,  bringe 
hjemløse  stakler  i  hus,  at  du 
klæder  den  nøgne,  du  ser,  og 
ikke  skjuler  dig  for  dit  eget  kød" 
(Es.  58:6-7  King  James  version) 
Henvisningen  til  dit  „eget  kød" 
ser  ud  til  at  være  en  påmindelse 
om  den  enkeltes  forpligtelse  til  at 
sørge  for  sin  egen  familie,  hvad 
enten  det  er  gamle  forældre  eller 
små  børn. 

Elever,  som  studerer  Det  gamle 
Testamente,  kender  det  arbejde, 
som  Josef  udførte  i  Ægypten, 
med  at  oplagre  på  et  tidspunkt 
hvor  der  var  rigeligt,  for  at  klare 
sig  i  dage  hvor  der  blev  mangel. 


(Se  1  Mos.  41:34-36,49)  Her- 
rens advarsel,  om  at  bringe  „hele 
tienden  til  forrådshuset,  så  der 
kan  være  mad  i  mit  hus",  er  også 
velkendt.  (Mal.  3:10) 

Missionering. 

I  det  fordums  Israel  blev  der  lagt 
mindre  vægt  på  at  udbrede  sand- 
heden til  fremmede  lande.  Mis- 
sioneringen gik  hovedsageligt  ud 
på  at  prædike  for  de  frafaldne 
israelitter,  som  ved  deres  opførsel 
viste  at  de  ikke  var  parat  til  at 
bringe  evangeliet  ud  til  andre  i 
større  stil.  Selv  om  Guds  pagt, 
med  fader  Abraham,  faktisk  inde- 
holdt opgaven  til  at  velsigne 
„alle  jordens  slægter  .  .  .  med 
evangeliets  velsignelser"  (Abra- 
ham 2:11),  så  valgte  israelitterne 
alligevel  at  være  noget  reservere- 
de overfor  ikke-israelitterne.  Den- 
ne afstandtagen  var  til  dels  en 
nødvendighed  -  når  som  helst 
israelitterne  blandede  sig  med 
deres  fremmede  naboer,  var  de 
hurtige  til  at  indgifte  sig  med 
hinanden  og  tilegne  sig  deres 
dårlige  levevis.  Derfor  havde 
Herren  befalet  israelitterne  ikke  at 
indgå  pagter  med,  eller  gifte  sig 
med,  mennesker  af  fremmede 
nationer  (se  5  Mos.  7:2-3). 
Det  er  vanskeligt  at  udbrede 
Guds  ord,  når  man  har  forbud 
mod  at  blande  sig  med  eventuel- 
le omvendte.  Men  der  var  dog 


undtagelser.  Da  No'omi  og  Eli- 
melek  flyttede  til  Moab,  fordi  der 
var  hungersnød  i  Betlehem  gifte- 
de deres  to  sønner  sig  med  moa- 
bitiske  piger.  Men  den  ene  af 
disse  piger  tilsluttede  sig  i  det 
mindste  den  hebraiske  levevis: 
„Dit  folk  skal  være  mit  folk" 
sagde  Rut  til  No'omi,  ,,og  din 
Gud  skal  være  min  Gud."  (Rut 
1:16)  No'omi  og  hendes  familie 
havde  tilsyneladende  missioneret, 
for  Rut  havde  fuldstændig  om- 
vendt sig.  Der  har  muligvis  været 
andre,  som  på  samme  måde  har 
omvendt  sig,  udøvet  retfærdig- 
hed, og  videregivet  deres  tro, 
men  vi  har  ingen  optegnelser  om 
det. 

Ifølge  mange  af  Det  gamle  Testa- 
mentes skriftsteder  er  det  tyde- 
ligt, at  Herren  ønskede  at  israeli- 
terne  viste  verden  sandhedens 
vej,  men  det  ser  ikke  ud  som  om 
der  er  gjort  overlagt  forsøg  på  at 
skaffe  undersøgere  blandt  ikke- 
israelitterne,  undtagen  i  tilfældet 
med  profeten  Jonas.  Israels  pro- 
feter har  snarere  forudset  de 
ikke-jødiske  nationers  omvendel- 
se i  fremtiden.  Esajas  profeterede 
om  en  dag,  hvor  hedningerne 
ville  søge  Israels  „rodskud"  (Es. 
1 1 :10),  og  om  en  dag  hvor  Guds 
herlighed  skulle  forkyndes 
„blandt  folkene"  (Es.  66:19), 
Malakias  forudså  ligeledes  da- 
gen, hvor  Guds  navn  ville  blive 
„stort  iblandt  folkene"  (Mal. 
1:11). 


Genealogi  og 
tempelarbejde. 

De  fordums  israelitter  byggede 
templer,  og  udførte  hellige  ordi- 
nanser  i  dem.  Vi  ved  dog  med 
sikkerhed,  at  der  ikke  blev  udført 
dåb  for  de  døde  på  Det  gamle 
Testamentes  tid.  Præsident  Jo- 
seph Fielding  Smith  har  sagt: 
„Kristus  var  den  første  som  for- 
kyndte evangeliet  for  de  døde,  og 
det  var  først  efter  hans  opstan- 
delse af  de  døde  kunne  få  det 
privilegium  at  blive  døbt."  (Doc- 
trines  of  Salvation,  samlet  af 
Bruce  R.  McConkie,  3.  bind,  kap. 

6) 

Men  alligevel  blev  der  udført 
genealogisk  arbejde  og  ført  op- 
tegnelser. Det  var  en  alvorlig  sag 
for  de  fordums  israelitter.  „Alle 
israelitter  blev  indført  i  slægtebø- 
ger og  findes  optegnet  i  Israels 
kongers  bog."  (1  Krøn.  9:1) 
Blandt  dem,  som  førte  nøjagtige 
genealogiske  optegnelser,  var  de 
fordums  præster,  medlemmerne 
af  Levis  stamme  og  Arons  hus. 
Kun  Arons  førstefødte  sønner  fik 
præsidentskabets  rettigheder,  og 
kun  præsterne  og  levitterne  kun- 
ne udføre  de  hellige  ordinanser 
på  folks  vegne.  Det  var  dog  nød- 
vendigt at  vide  hvem  disse  men- 
nesker var. 

Makakias  talte  selvfølgelig  om 
Elijahs  komme,  for  at  „vende 
fædrenes  hjerte  til  sønnerne  og 
sønnernes  til  fædrenes",  for  ikke 

at  hele  jorden  skulle  blive  slået 
med  band.  (Mal.  4:6)  Malakias 
har  utvivlsomt  forstået  sin  egen 
erklæring,  på  samme  måde  som 
vi  gør,  for  han  taler  også  om  at 
der  vil  være  mennesker,  hvoraf 
der  ikke  vil  „levnes  rod  eller  gren 
af  dem"  (Mal.  4:1 ).  Når  et  men- 
neske hverken  er  beseglet  til  sine 
forfædre  eller  sine  efterkommere, 
vil  det  netop  befinde  sig  i  en 
sådan  tilstand:  -  uden  rod  eller 
gren. 

Føringen  af  optegnelser  hørte 
med  til  israelernes  levevis.  Det 
begyndte  med  Adam,  som  førte 
en  mindebog  (se  Mos.  6:5).  Vi 
ser  hvordan  mennesker  førte  en 
optegnelse  om  deres  eget  liv  og 
deres  tider  (se  Mos.  6:46;  Abra- 
ham 1 :31 ).  Senere  ser  vi,  hvor- 
dan visse  mænd  specielt  fik  til 
opgave  at  føre  optegnelser.  Da- 
vid udnævnte  for  eksempel 
„nogle  af  levitterne"  til  at  føre 
Israels  optegnelser.  (1  Krøn. 
16:4)  Senere  blev  der  ansat  pro- 
fesionelle  skrivere,  til  at  skrive  og 
udtyde  det  som  var  skrevet.  Ezra, 
som  har  skrevet  den  bog  der 
bærer  hans  navn,  var  en  af  dem. 
(Se  Ezra  7:11) 

Noget,  som  havde  særlig  interes- 
se for  det  tidlige  Israel,  var  op- 
tegnelsen af  familiegenealogi. 
Der  findes  lange  genealogiske 
optegnelser  gennem  hele  Det 
gamle  Testamente.  Men  da  jøder- 
ne kom  hjem  efter  deres  fangen- 
skab, udførte  de  denne  opgave 


endnu  mere  samvittighedsfuldt. 
Ezra  giver  en  detaljeret  beretning 
af  israelernes  familie.  (Se  Ezra  2, 
8.  Se  også  Nehemias  7:5-64) 
Han  nævner  også  helt  specielt 
„dine  fædres  krønikebog"  (Ezra 
4:15),  hvilket  minder  os  om 
Abrahams  udtalelse  om,  at  han  i 
sine  hænder  havde  bevaret  „fæ- 
drenes optegnelse,  nemlig  pa- 
triarkernes, angående  præste- 
dømmets rettigheder",  og  at  hans 
egne  anstrengelser  for  at  skrive, 
blev  gjort  „til  gavn  for  mine  ef- 
terkommere" (Abraham  1:31). 
Det  er  derfor  ligetil,  at  antage  at 
omsorgen  for  familien,  velfærds- 
tjenesten  og  genealogisk  arbejde, 
har  været  mindst  lige  så  vigtige 
punkter  i  det  fordums  Israels 
religion  som  det  er  i  dag. 
Ren  religionsdyrkelse  er  naturlig- 
vis et  spørgsmål  om  hjertet.  Mo- 
ses belærte  i  sin  tid  folket  om,  at 
„elske  Herren  din  Gud  af  hele  dit 
hjerte,  af  hele  din  sjæl  og  af  hele 
din  styrke"  (5  Mos.  6:5). 
Skribenten  til  Ordsprogenes  Bog 
har  ligeledes  tilsluttet  sig  disse 
tanker: 

„Stol  på  Herren  af  hele  dit  hjerte, 
men  forlad  dig  ikke  på  din 
forstand; 

hav  ham  i  tanke  på  alle  dine  veje, 
så  jævner  han  dine  stier." 
(Ordsp.  3:5-6) 

Elsker  man  Herren  vil  man  adlyde 
ham,  dengang  som  nu,  og  det 
angiver  på  bedste  måde  ens  reli- 
gion. □ 

I  månederne  efter  min  dåb  lærte  jeg 
at  stole  på  Åndens  vejledning,  idet 
jeg  hyppgigt  erindrede  Moronis  ord: 
„Og  gennem  den  Hellig  Ånds  kraft 
kan  I  kende  sandheden  i  alle  ting  .  .  . 
fornægt  ikke  Guds  kraft;  thi  han  virker 
med  kraft  i  overensstemmelse  med 
menneskenes  børns  tro."  (Moroni 
1 0:5,7)  Det  varede  ikke  længe  før  jeg 
opdagede,  at  vi  i  virkeligheden  er 
hjælpeløse  uden  denne  hjælp. 
En  dag  i  januar  1978  var  jeg  travlt 


optaget  af  mit  arbejde  på  fabrikken,  da 
min  formand  kom,  og  bad  mig  og  to 
andre  mænd  arbejde  i  et  lokale,  hvor  vi 
pressede  karton  i  baller  og  destruere- 
de ødelagte  og  brugte  ting.  Der  var  en 
mand,  som  hjalp  med  ballerne,  mens 
den  anden  begyndte  at  knuse  spray- 
dåser -  der  var  2.500.  Det  røg  kraftigt. 
Klokken  8.20  om  morgenen  kom  en 
gaffeltruck  for  at  fjerne  ballerne. 
Jeg  stod  godt  en  halv  meter  fra 
gaffeltrucken,  mens  føreren  skubbede 

gaflerne  fremefter.  Pludselig  var  det 
som  om  en  eller  anden  havde  antændt 
en  flammekaster.  Den  første  flamme 
stak  frem  under  gaffeltrucken,  og 
ramte  mig.  På  et  øjeblik  var  hele 
lokalet  i  brand.  Jeg  blev  kastet  ned  i 
en  grav,  der  var  ca.  75  cm  bred  21/2m 
lang  og  3  m  dyb.  Mit  tøj  brændte,  og 
det  brændte  også  i  graven.  Derpå 
fulgte  en  frygtelig  eksplosion,  da  de 
2.500  spraydåser  eksploderede. 
Jeg  blev  hurtigt  klar  over  at  jeg  var  ved 
at  dø.  Men  pludselig  mærkede  jeg  en 
indre  styrke.  Jeg  tog  fat  i  maskinen, 
som  formede  ballerne,  og  begyndte  at 
klatre  op  af  den  brændende  grav. 
Maskinen  var  meget  varm,  og  for  hver 
anstrengelse  jeg  gjorde  mig,  for  at 
kravle  opad,  brændte  det  smertefuldt  i 
mine  hænder.  Men  ved  hjælp  af  den 
indre  styrke  jeg  havde  fået,  kunne  jeg 
fortsætte  min  klatretur.  Mit  tøj  var 
bogstavelig  talt  brændt  af  min  krop. 
Lokalet  var  et  rod,  og  jeg  kunne  ikke 
se  nogen  af  de  andre  arbejdere.  Jeg 
blev  ved  med  at  gentage  Moroni 
10:5-7,  de  skriftsteder  jeg  havde  lært 
at  stole  så  meget  på.  Omsider  fandt 
jeg  et  hul  i  muren,  som  var  fremkom- 
met ved  eksplosionen,  og  jeg  masede 
mig  igennem  det.  Senere  fik  jeg  at 
vide,  at  så  snart  jeg  var  kommet 
igennem  hullet  faldt  hele  muren  sam- 
men, og  alligevel  var  der  ikke  en  af 
murstenene  der  ramte  mig.  En  af 
mændede  på  pladsen  åbnede  en  dør, 
så  jeg  kunne  komme  ind  i  virksomhe- 
dens hovedafdeling.  Jeg  kunne  ikke 
se  de  andre  tre  mænd,  men  opdagede 
senere  at  de  var  flygtet  af  bagvejen  og 
kommet  ud.  En  af  arbejderne,  som 
havde  været  førstehjælper  i  flåden, 
blev  hos  mig. 
Da  ambulancen  kom,  blev  jeg  om- 


gående kørt  til  afdelingen,  hvor  de 
behandler  brandsår.  Der  var  flere  om 
at  skære  resten  af  tøjet  af  mig,  og 
derpå  forbinde  mig  med  våde  banda- 
ger. Lægen  sagde,  at  jeg  havde  2.  og 
3.  grads  forbrændinger  over  43%  af 
mit  legeme. 

Da  den  indledende  undersøgelse  var 
ovre  sagde  jeg:  „Jeg  er  mormon.  Jeg 
vil  gerne  have  en  velsignelse."  Sam- 
me eftermiddag  kom  to  missionærer 
og  salvede  mig.  Om  aftenen  kom  min 
biskop,  mine  hjemmelærere,  og  en 
god  ven,  og  gav  mig  endnu  en  velsig- 
nelse, hvor  de  lovede  mig  at  jeg  ville 
leve,  og  genvinde  mine  hænders  fulde 
brug,  og  at  jeg  ville  blive  ualmindelig 
hurtigt  rask.  Den  indre  styrke,  jeg 
oplevede  under  branden  i  graven, 
vendte  tilbage  og  forblev  hos  mig. 
Jeg  var  lige  ved  at  dø  to  gange,  men 
jeg  følte  altid  en  indre  fred  i  mig.  Jeg 
tror  det  skyldtes  min  velsignelse.  Efter 
de  første  to  uger  begyndte  jeg  at  blive 
bedre,  og  min  helbredelse  var  virkelig 
mirakuløs.  To  dage  før  jeg  skulle  have 
transplanteret  hud  på  min  højre  hånd 
og  mit  højre  håndled,  fjernede  lægen 
forbindingerne,  og  sagde  at  min  hånd 
var  næsten  rask.  Der  havde  dannet  sig 
ny  hud  på  steder,  hvor  det  ellers  var 
umuligt.  „Lad  mig  se  den  mirakuløse 
hånd,"  sagde  lægen,  og  gav  udtryk  for 
sin  forbløffelse  over  at  sårene  kunne 
heles  så  hurtigt.  Jeg  blev  udskrevet  fra 
hospitalet  efter  fem  uger  -  ca.  halvde- 
len af  den  tid,  man  havde  regnet  med 
det  ville  tage  for  mig  at  blive  rask. 
Jeg  ved  at  den  indre  styrke  jeg  mod- 
tog var  Helligåndens  kraft,  og  at  jeg 
blev  helbredt  gennem  denne  kraft. 
Uden  denne  kraft  ville  jeg  helt  sikkert 
have  været  død  i  flammerne.  □ 

OPLAD  MUNDEN 


Joe  J.  Christensen 


Nogle  få  dage  efter  af  Barbara,  vore 
børn  og  jeg,  i  1 970  var  ankommet  til 
Mexico  City,  hvor  jeg  skulle  virke  som 
missionspræsident,  besøgte  præsi- 
dent Joseph  Fielding  Smith,  Nathan 
Eldon  Tanner  og  Spencer  W.  Kimball 
vores  første  missionærkonference, 
sammen  med  deres  hustruer.  Da  jeg 
bagefter  kørte  præsident  og  søster 
Kimball  til  deres  hotel  i  byen,  standse- 
de de  ved  en  benzintank,  for  at  få  fyldt 
benzin  på.  Under  dette  kom  en  india- 
nerkvinde på  bare  fødder  med  sin 
baby  i  en  „reboso",  eller  blåt  sjal,  hen 
til  vores  bil  for  at  sælge  små  pakker 
tyggegummi.  Jeg  købte  nogle  af  hen- 
de, hun sagdetakfor  handelen,  og  gik 
videre  til  bilen,  som  holdt  bag  ved  os. 
På  dette  tidspunkt  gav  præsident 
Kimball  mig  en  virkningsfuld  lektie,  på 
sin  stille,  venlige  måde.  „Præsident," 
sagde  han  „vil  det  ikke  være  godt,  at 
lade  denne  søster  vide  hvem  vi  er?" 
Og  efter  denne  opmuntring  syntes  jeg 
at  det  „ville  være  godt",  at  lade  hende 
vide  at  vi  repræsenterede  Jesus  Kri- 
stus.  Derfor  rullede  jeg   mit  vindue 


ned,  og  bad  hende  komme  tilbage. 
Jeg  købte  noget  mere  tyggegummi  af 
hende,  og  præsenterede  hende  derpå 
for  præsident  og  søster  Kimball,  idet 
jeg  forklarede,  at  han  var  en  af  med- 
lemmerne i  De  tolv  apostles  Kvorum  i 
Jesu  Kristi  Kirke  af  Sidste  Dages 
Hellige.  Jeg  spurgte  hende,  om  hun 
nogen  sinde  havde  hørt  om  „mor- 
monkirken". Hun  svarede  at  det  hav- 
de hun.  Hun  boede  i  en  forstad  til 
Mexico  City  og  havde  set  missionæ- 
rerne -  „de  unge  mænd  i  hvide 
skjorter".  Jeg  bad  hende  sørge  for  at 
lytte  til  det  budskab  de  havde  til 
hende,  næste  gang  hun  fik  lejlighed  til 
det.  Hun  sagde  at  det  ville  hun  gøre. 
Selv  om  jeg  ikke  er  klar  over,  om  hun 
nogen  sinde  benyttede  anledningen 
til  at  lære  noget  mere  om  evangeliet, 
så  lærte  jeg,  at  vi  sidste  dages  hellige 
bør  lade  andre  mennesker  vide  hvem 
vi  er  -  og  specielt  hvem  vi  repræsente- 
rer. 

Herren  har  sagt: 

„Ja,  sandelig,  sandelig  siger  jeg  jer,  at 
marken   er  allerede  hvid  til   høsten, 

udstræk  derfor  jeres  segl  og  høst  af 
hele  jeres  sjæl,  sind  og  styrke. 
Oplad  munden,  og  den  skal  fyldes,  og 
I  skal  blive  ligesom  Nephi,  der  fordum 
drog  fra  Jerusalem  ud  i  ørkenen. 
Ja,  oplad  munden  og  skån  jer  ikke,  og 
I  skal  få  mange  neg  at  bære  ind,  thi  se, 
jeg  er  med  jer. 

Ja,  oplad  munden,  så  skal  den  blive 
fyldt,  og  sig:  omvend  jer,  omvend  jer, 
bered  Herrens  vej,  gør  hans  stier 
jævne;  thi  himmerigets  rige  er  nær." 
(L&P  33:7-10  fremhævelse  tilføjet) 
Det  er  interessant,  at  Herren  tre  gan- 
ge, i  tre  vers  efter  hinanden,  beder  os 
oplade  vores  mund. 
Det  er  ikke  altid  nemt  for  os  at 
„forkynde  (evangeliet)  blandt  alle 
folk,  som  (vi)  kommer  i  berøring  med" 
(L&P  19:29),  fordi  mange  af  os  er 
generte,  og  det  kan  være  en  udfor- 
dring at  påbegynde  en  samtale  med 
en  fremmed.  Alligevel  er  det  en  af  de 
vigtigste  ting  vi  kan  gøre,  og  alligevel 
er  det  en  af  de  mest  vigtige  ting  vi  kan 
gøre,  hvis  budskabet  skal  nå  ud  til  alle 
mennesker.  Der  kunne  ske  mirakler, 
hvis  vi  virkelig  ville  oplade  vores 
mund. 

Tænk  på  hvad  der  ville  ske  i  løbet  af  de 
næste  20  år,  hvis  vi  hvert  år  hjalp  et 
menneske  til  at  finde  sandheden,  og 
derpå  opmuntrede  den  pågældende 
til  at  gøre  det  samme.  Kirken  ville 
vokse  med  endnu  større  hast. 
For  nylig  opdagede  jeg,  hvad  en 
stadig  stigende  vækst,  som  fordobles 
hvert  år,  kan  komme  til  at  betyde.  Jeg 


besøgte  en  hjemvendt  missionær- 
kammerat som  nu  er  matematikpro- 
fessor ved  BYU.  Han  har  foretaget 
nogle  interessante  beregninger,  over 
hvad  der  ville  ske  med  kirkens  med- 
lemstal, hvis  kirkens  nuværende 
vækst  stadig  ville  ske  i  samme  tempo 
som  nu  de  næste  20  år.  Han  viste  for 
mig  at  hvis  det  nuværende  tempo, 
hvormed  kirken  vokser  for  tiden  i  et 
bestemt  land,  ville  fortsætte  konstant 
gennem  de  næste  20  år,  ville  der  være 
mere  end  3  millioner  kirkemedlemmer 
der  omkring  år  2000. 
Senere  gjorde  jeg  nogle  yderligere 
beregninger.  Hvis  blot  et  hundrede 
kirkemedlemmer  effektivt  fandt  et  an- 
det menneske  hvert  år,  som  de  kunne 
fortælle  om  evangeliet,  og  dette  men- 
neske på  samme  måde  delte  evange- 
liet med  et  andet  menneske  i  hvert 
efterfølgende  år,  ville  der  komme  mere 
end  et  hundrede  millioner  nye  med- 
lemmer i  kirken  på  20  år.  Sådan  vil  det 
gå,  hvis  udviklingens  tempo  sættes 
op.  Selv  om  kun  et  menneske  ville 
bringe  et  andet  menneske  ind  i  kirken 
hvert  år,  og  hver  af  disse  ville  bringe 
endnu  en  anden  ind  i  kirken,  ville  der 
komme  1,048,576  nye  kirkemedlem- 
mer på  20  år. 

Jeg  kan  nu  nemt  forstå  hvorfor  præsi- 
dent Kimball  syntes,  at  vi  medlemmer 
af  kirken  ikke  bør  tænke  på  at  skaffe 
blot  hundrede  eller  tusinder  nyom- 
vendte  om  året  fremover,  men  der- 
imod millioner,  som  kunne  lære  evan- 
geliet at  kende  og  høste  gavn  af  det  i 

deres  tilværelse.  Vi  kunne  være  til  så 
stor  hjælp,  hvis  vi  blot  ville  lade  folk 
vide  hvem  vi  er.  Og  vi  behøver  ofte 
ikke  at  gøre  andet  end  blot  oplade 
munden. 

I  sommeren  1 969  besøgte  min  hustru, 
Barbara,  og  jeg  et  „lyd  og  lys"  show  i 
Rom,  i  Italien.  Vi  kom  tidligt,  og  vidste 
at  vi  skulle  sidde  på  vore  pladser  i 
omkring  to  timer,  så  vi  stillede  os  op 
foran  vores  stole.  Bag  os  sad  fire 
damer.  To  af  dem  var  katolske  nonner. 


Tænk  på,  hvad  der  ville  ske 

i  løbet  af  de  næste  20  år, 

hvis  vi  hvert  år  hjalp  et 

menneske  til  at  finde 

sandheden. 


Vi  havde  en  dejlig  samtale  med  dem  - 
disse  udvalgte  damer.  (Jeg  har  faktisk 
aldrig  mødt  en  katolsk  nonne,  som 
ikke  var  et  dejligt  menneske.  Jeg  ville 
ønske  at  de  alle  sammen  kom  i  hjæl- 
peforeningen et  eller  andet  sted). 
Derpå  talte  vi  med  to  andre  unge 
piger,  som  så  ud  til  at  være  studeren- 
de. Vi  fandt  ud  af  at  de  var  amerikane- 
re, der  rejste  rundt  i  Europa  i  deres 
sommerferie.  Vi  spurgte  hvad  de  skul- 
le bestille,  når  de  kom  tilbage  til  deres 


hjem.  Den  ene  af  dem  som  hed  Cathy, 
sagde  at  hun  ville  fortsætte  i  skolen  til 
hun  havdefåetsin  eksamen,  og  at  hun 
havde  i  sinde  at  lade  sig  indskrive  på 
University  of  Utah.  „Hvis  du  kom- 
mer," sagde  jeg  „må  du  endelig  ringe 
til  os,  så  du  kan  komme  til  middag  i 
vores  hjem.  Så  kan  du  møde  vores 
familie,  og  vi  vil  vise  dig  rundt  om- 
kring universitetet  og  i  Salt  Lake 
City." 

Jeg  havde  ærlig  talt  helt  glemt  denne 
samtale,  da  jeg  i  august  blev  ringet  op, 
og  hørte  Cathy  i  den  anden  ende  af 
telefonen.  Jeg  inviterede  hende  hjem 
til  os,  hun  mødte  familien,  vi  spiste 
middag  sammen,  og  gjorde  som  vi  var 
blevet  enige  om.  Vi  blev  klar  over,  at 
hun  havde  besluttet  sig  til  at  fortsætte 
sine  studier  til  hun  havde  taget  sin 
eksamen  ved  University  of  Utah. 
Det  næste  forår  blev  vi  kaldet  på  en 
mission  til  Mexico,  og  mistede  kon- 
takten med  hende,  undtagen  hver  jul 
hvor  vi  fik  et  julekort.  Ca.  tre  år  senere 
skrev  hun  på  kortet:  „Jeg  tror  det  vil 
interessere  jer  at  vide,  at  jeg  nu 
underviser  i  dans  på  Brigham  Young 
University.  I  august  blev  jeg  døbt  ind  i 
kirken,  og  det  har  gjort  en  kæmpefor- 
skel!" Siden  da  er  hun  blevet  viet  i 
templet,  og  er  nu  i  gang  med  at 
opdrage  og  undervise  sin  egen  fami- 
lie, og  hun  er  meget  aktiv  i  kirken. 
Da  vi  kom  til  Mexico,  for  at  præsidere 
over  Mexico  City  missionen,  var  det 
næsten  20  år  siden  jeg  havde  været 
missionær  der.  Jeg  var  spændt  på  at 

komme  tilbage  til  de  mennesker,  som 
jeg  havde  lært  at  holde  så  meget  af. 
Jeg  ville  især  gerne  til  Cuernavaca, 
Morelos,  en  smuk  by,  hvor  jeg  havde 
arbejdet  som  missionær.  Jeg  ville 
gerne  vide  om  disse  dejlige  menne- 
sker, som  udgjorde  den  lille  gren  for  år 
tilbage,  stadig  levede  og  var  aktive  i 
kirken.  Jeg  ønskede,  de  skulle  møde 
min  familie,  og  at  min  familie  skulle 
møde  dem. 

Jeg  blevglad,dajeg  kort  efter  ankom- 
sten opdagede,  at  der  var  berammet 
en  distriktskonference  i  Cuernavaca. 
Vi  satte  os  for  at  komme  tidligt,  så  vi 
kunne  få  mulighed  for  at  tale  uformelt 
med  folk.  Det  var  en  skøn  oplevelse  at 
hilse  på  de  hjertevarme  mexikanere, 
disse  storslåede  mennesker,  som  jeg 
havde  lært  at  kende  for  år  tilbage. 
Deres  abrazo  omfattede  en  omfavnel- 
se og  et  klap  på  skulderen,  og  vi  gik  fra 
den  ene  til  den  anden. 
Blandt  dem,  jeg  hilste  på,  var  en 
gråhåret  dame,  som  så  ud  til  at  være 
omkring  70  år.  Da  hun  trådte  tilbage 
efter  omfavnelsen  sagde  hun:  „Kan  du 
ikke  huske  mig?" 

Jeg  var  flov  over  at  jeg  ikke  kunne,  og 
undskyldte:  „Jeg  er  ked  af  det  søster, 
men  jeg  kan  ikke  huske  dig." 
Hun  svarede:  „Det  burde  du  -  det  var 
dig  der  omvendte  mig." 
Så  blev  jeg  virkelig  flov.  Vi  havde  ikke 
ret  mange  omvendte  i  den  tid,  og  jeg 
syntes  jeg  kunne  huske  hver  eneste  en 
af  dem  meget  godt. 
Hun  sagde:  „Kan  du  ikke  huske  den 


dag,  vi  kørte  med  Xturismo  (en  lille 
minibus)  fra  Mexico  City  til  Cuerna- 
vaca?" 

Så  huskede  jeg  det.  Jeg  havde  fået  til 
opgave  at  bringe  et  budskab  fra  mis- 
sionskontoret  i  Mexico  City  til  æld- 
sterne,  som  arbejde  i  Cuernavaca,  og 
jeg  sad  ved  siden  af  denne  dame  i 
bussen.  Hun  spurgte  mig  hvad  jeg 
lavede  i  Mexico,  vi  havde  en  lille 
samtale  om  kirken,  jeg  gav  hende  et 
kort  med  trosartiklerne,  og  hun  gav 
mig  sit  navn,  sin  adresse,  og  tilladelse 
til  at  videregive  disse  ting  til  missio- 
nærerne i  Cuernavaca.  Tre  måneder 
senere  blev  hun,  og  nogle  af  hendes 
voksne  børn,  døbt  ind  i  kirken.  Hun 
blev  grenens  hjælpeforeningspræsi- 
dentinde,  og  havde  gennem  alle  disse 
år  været  et  trofast  medlem  af  kirken  i 
Cuernavaca. 

Hun  blev  bedt  om  at  bære  sit  vidnes- 
byrd til  et  af  distriktskonferencens 
møder,  og  hun  sagde:  „Hvis  jeg  var 
blevet  bedt  om  at  lade  mig  døbe  den 
første  dag  jeg  hørte  om  evangeliet, 
ville  jeg  være  blevet  døbt,  fordi  jeg 
vidste  den  dag  at  det  var  sandt." 
Sandheden  er,  at  vi  personligt  ikke 
omvender  nogen.  Omvendelsen  sker 
gennem  Ånden.  Vi  ved  aldrig,  hvornår 
Ånden  vil  bære  vidnesbyrd  til  dem  vi 
taler  til.  Vort  ansvar  er  bare  at  skabe  en 
baggrund,  hvor  Ånden  kan  vidne  om 
evangeliets  sandhed. 
Kort  tid  efter,  vi  var  vendt  hjem  fra 
missionen  til  Mexico  City,  modtog  jeg 
en    invitation   til   at   ledsage   ældste 

Boyd  K.  Packer  til  Mexico,  for  at  få  et 
overblik  over  kirkens  uddannelsessy- 
stem der.  Vi  ankom  om  torsdagen,  og 
var  næsten  hele  tiden  engageret  med 
møder,  både  fredag  og  lørdag,  hvorpå 
ældste  Packer  præsiderede  over  en 
stavskonference.  Da  vi  nåede  søndag 
aften,  var  vi  alle  meget  trætte.  Ældste 
Packer  tog  hjem,  og  jeg  blev  for  at 
lede  et  møde  om  mandagen,  sammen 
med  de  tilsynsførende  for  seminar-  og 
institutprogrammet. 
Mandag  morgen  afregnede  jeg  med 
hotellet,  og  tog  en  taxa  til  mission- 
skontoret.  Jeg  sad  på  bagsædet  og 
gennemgik  nogle  papirer,  da  jeg 
pludselig  kom  til  at  se  på  taxachaufø- 
ren.  Min  første  tanke  var:  „Jeg  har 
travlt,  jeg  er  træt.  Og  desuden  vil  han 
sikkert  alligevel  ikke  være  interesseret 
i  evangeliet."  Men  denne  fornuftslut- 
ning tilfredsstillede  mig  ikke,  specielt 
ikke  da  jeg  kom  i  tanker  om  min 
tidligere  oplevelse  sammen  med  præ- 
sident Kimball,  og  tænkte  på  den 
dame  i  bussen  mellem  Mexico  City  og 
Cuernavaca.  Til  sidst  lænede  jeg  mig 
fremover,  og  spurgte  chauføren:  „Se- 
nor  siempre  ha  vivido  aqu'i  en  Mexi- 
co?" („Har  De  altid  boet  i  Mexico  City 
hr?")  „Nej,"  svarede  han  „jeg  er  fra 
Oaxaca." 

„Kan  De  bedre  lide  at  bo  er  i  Mexico 
City  end  i  Oaxaca?" 
„Nej,  jeg  kunne  bedre  lide  at  bo  i 
Oaxaca  end  her,  men  ser  De  jeg  er  far 
til  otte  børn.  Min  ældste  søn  studerer 
her  på  polyteknisk  læreanstalt,   han 


skal  være  ingeniør.  Han  er  færdig  i  år. 
Min  næstældste  søn  læser  også  til 
ingeniør,  og  han  vil  være  færdig  til 
næste  år.  Vores  ældste  datter  læser  til 
revisor." 

Jeg  kunne  høre  at  han  var  meget  stolt 
af  sine  børn.  Så  vendte  han  sig  om 
imod  mig  og  spurgte:  „Hvad  laver  De 
her  i  Mexico  City?" 
„Jeg  er  her  på  grund  af  en  særlig 
opgave,  jeg  har  for  Jesu  Kristi  Kirke  af 
Sidste  Dages  Hellige.  Har  De  nogen 
sinde  hørt  om  denne  kirke?" 
Han  rynkede  panden  og  spurgte:  „Er 
det  en  slags  katolsk  kirke?" 
„Nej,"  svarede  jeg  „den  er  helt  ander- 
ledes. Vi  tror  at  Jesus  organiserede  sin 
kirke,  sådan  som  han  ønskede  den 
skulle  være  dengang  han  var  her  på 
jorden,  men  i  årenes  løb  er  der  sket  et 
frafald  eller  et  apostasi.  Men  så  kom 
tiden,  hvor  Herren  besluttede  sig  til,  at 
det  ville  være  rigtigt  at  åbenbare  sig 
for  de  levende  profeter  igen,  og  han 
oprettede  sin  kirke  på  jorden." 
Denne  enkle  forklaring  tog  omkring 
40  sek.  Jeg  lænede  mig  tilbage  i 
sædet,  og  følte  mig  tilfreds  med  at  jeg  i 
det  mindste  havde  „opladt  min 
mund". 

Det  næste,  jeg  lagde  mærke  til  var,  at 
han  satte  farten  ned,  kiggede  over  sin 
skulder  på  mig,  og  sagde:  „Vil  De 
gerne  komme  hjem  til  mig,  og  lære 
min  familie  mere  om  dette?" 
„Det  vil  jeg  med  glæde,"  svarede  jeg, 
„men  jeg  skal  med  flyveren  klokken  2  i 
eftermiddag.  Hvis  De  har  tre  minutter, 

når  vi  kommer  dertil  hvor  jeg  skal,  vil 
jeg  præsentere  Dem  for  en  ven,  og  jeg 
er  sikker  på  at  vi  kan  træffe  aftale  med 
en  eller  anden,  som  gerne  vil  komme 
hjem  til  Dem,  og  fortælle  Dem  og 
Deres  familie  noget  mere  om  disse 
ting." 

,,Det  er  godt,"  sagde  han  „jeg  betaler 
selv  for  min  taxa.  Jeg  kan  bruge  min 
tid  som  jeg  ønsker,  og  jeg  vil  gerne  gå 
med  Dem." 

Da  vi  kom  til  missionskontoret,  fik  jeg 
mulighed  for  at  fortælle  ham  om  vort 
missionærprogram  og  hvordan  det 
virker.  Vi  parkerede  bilen,  og  gik  ind 
på  missionskontoret,  hvor  jeg  præ- 
senterede Herman  Velasquez  for  præ- 
sident Eran  Call,  som  høfligt  modtog 
ham. 

Ligesom  præsident  Call  var  ved  at 
træffe  aftalen,  kiggede  han  ud  af 
vinduet  og  sagde  overrasket:  ,,Ja, 
men  her  kommer  jo  de  to  ældster,  som 
arbejder  i  Deres  del  af  byen!"  Jeg 
havde  det  privilegium,  at  se  Herman 
Velasquez  møde  de  ældster,  som  den 
følgende  søndag  ville  komme  hjem  til 
ham  og  undervise  familien  om  evan- 
geliet. 

Nogle  uger  senere  modtog  jeg  et  brev 
fra  præsident  Call.  Han  skrev:  „Jeg 
tror  det  vil  interessere  dig  at  vide,  hvad 
der  skete  med  den  taxachaufør,  du 
havde  med  hen  på  missionshjemmet 
forleden  dag.  Missionærerne  mødes 
med  ham  og  hans  familie,  med  hans 
bror  og  hans  familie,  og  hans  svoger 


og  hans  familie,  og  sidste  søndag  var 
der  1 1  mennesker  til  stede  i  kirken  fra 
disse  familier.  Det  mest  spændende 
ved  det  er,  at  de  to,  som  er  mest 
interesserede,  er  de  sønner  der  læser 
til  ingeniører." 

Et  halvt  år  senere  kom  jeg  atter  til 
Mexico  City,  for  at  deltage  i  en  konfe- 
rence for  unge  voksne.  Jeg  hørte  at 
selv  om  taxachauføren  endnu  ikke 
havde  tilsluttet  sig  kirken,  så  var  den 
ældste  søn,  som  læste  til  ingeniør, 
blevet  døbt  og  ordineret  til  præst. 
Hans  bror,  den  yngre  søn  som  også 
studerede  til  ingeniør,  var  blevet  døbt 
og  ordineret  til  lærer.  Jeg  glæder  mig 
til  en  dag  at  få  at  vide,  hvad  der  siden 
er  sket  -  der  er  sikkert  sket  meget 
mere. 

Jeg  er  overbevist  om,  at  hvis  vi  virkelig 
fulgte  profeternes  råd,  kunne  vi  hver 
især  være  missionærer  ved  enhver 
lejlighed.  Så  ville  vi  gøre  alt  hvad  vi 
kunne,  for  at  finde  mennesker  som 
missionærerne  kunne  undervise.  Og 
vi  ville  opmuntre  enhver,  som  på  den 
måde  var  undervist  og  velsignet,  til  at 
finde  andre,  som  de  kunne  bringe 
evangeliet  til.  Hvis  vi  gjorde  dette, 
ville  der  ikke  bare  være  hundrede  og 
tusinder  af  nye  medlemmer  om  året, 
men  millioner  og  til  sidst  milliarder. 
Evangeliet  er  det  mest  kostbare  bud- 
skab, vi  kan  bringe  til  noget  menneske 
noget  sted.  „Ville  det  ikke  være  godt 
at  lade  denne  søster  (eller  bror)  vide, 
hvem  vi  er?"  □ 

ET  BREV 

UDGJORDE 

FORANDRINGEN 


Mary  Johansen 


Det  var  det  vanskeligste  brev,  jeg 
nogen  sinde  har  skrevet.  Jeg 
vidste  ikke  hvordan  det  ville  blive 
modtaget,  derfor  kæmpede  jeg  for  at 
finde  de  rigtige  ord. 
Det  var  fem  år  siden,  jeg  sidst  havde 
talt  med  min  tidligere  mands  mor.  Jeg 
havde  giftet  mig  igen,  og  forsøgte  at 
tilbyde  vore  fire  børns  kærlighed  til  en 
bedstemor,  som  ikke  havde  set  eller 
hørt  fra  dem  i  al  den  tid. 
„Gør  hvad  du  mener  du  bør,"  sagde 
min  mand,  selv  om  han  ikke  brød  sig 


særlig  meget  om  tanken.  „Begynd 
ikke  på  noget,  som  du  senere  fortry- 
der," sagde  min  mor. 

Men  der  var  et  eller  andet  som  tilskyn- 
dede mig  -  en  anden  ånd  som  sagde: 
„Du  er  nødt  til  at  lade  hende  vide,  at 
hendes  eneste  børnebørn  lever,  har 
det  godt,  og  er  glade." 

Så  jeg  skrev  brevet.  Jeg  tilbød  at 
glemme  hvad  der  havde  været,  og 
talte  om  fremtidige  besøg  mellem  de 
kære   børnebørn,   og   venskab   med 


mw 

vores  familie.  Jeg  sendte  børnenes 
skolebilleder  med. 

Bedstemor  June  lå  på  hospitalet,  da 
brevet  kom.  Hun  havde  fået  en  infek- 
tion efter  en  operation,  og  dette  for- 
sinkede helbredelsen,  og  blev  indled- 
ningen til  en  dyb  depression.  Hun 
havde  levet  et  ulykkeligt  liv,  og  ingen 
var  særlig  overraskede  ved  at  se, 
hvordan  hun  opgav  viljen  til  at  leve. 
Tiden  gik,  mens  hun  lå  på  hospitalet - 
uinteresseret  og  ufølsomt. 
Hendes  mand  Bill  gav  hende  de  breve 
og  kort,  som  ankom,  men  det  så  ikke 
ud  til  at  hjælpe.  Nogle  få  dage  før 
taksigelsesdagen  kom  en  præst  for  at 
give  hende  den  sidste  olie.  Der  var 
ikke  meget  håb  om  helbredelse  for 
hende. 

Da  Bill  denne  dag  kom  med  posten, 
viste  June  interesse  for  et  af  brevene. 
Hun  åbnede  det,  og  børnenes  billeder 
faldt  ud  på  sengen.  De  rakte  begge  to 
straks  ud  efter  billederne.  Bill  kyssede 
dem  atter  og  atter,  og  tog  dem  ind  til 


sig.  June  var  for  svag  til  at  gøre  andet 
end  blot  kigge  på  kostbarhederne  og 
græde. 

Senere  på  eftermiddagen  sagde  hun 
til  en  overrasket  sygeplejerske:  „Jeg 
er  sulten.  Vær  sød  at  give  mig  noget  at 
spise."  June,  som  havde  fået  en  ny 
vilje  til  at  leve,  satte  sig  op  i  sengen  for 
første  gang  i  mange  dage.  Det  varede 
ikke  længe  før  hun  var  stærk  nok  til  at 
besvare  mit  brev.  Hun  var  ovenud 
lykkelig  for  at  læse  om  børnene,  glad 
fordi  vi  kunne  glemme  de  tidligere 
problemer,  og  spændt  på  at  se  sine 
børnebørn  igen. 

Den  sommer  kørte  vi  til  Pennsylvania 
for  at  besøge  June  og  Bill,  og  udvek- 
sle kærlighedens  store  gave  og  tak- 
nemmelighed. Jeg  ved  ikke  om  mit 
brev  reddede  hendes  liv,  men  jeg  ved 
at  Herrens  Ånd  tilskyndede  mig  til  at 
skrive.  Jeg  er  dybt  taknemmelig,  fordi 
Herrens  Ånd  tilskyndede  mig  til  det, 
selv  om  jeg  ikke  følte  trang  til  at  gøre 
det.  □ 


EN  SKÅL 
MED  SPØRGSMÅL 


Nola  Carlson 


Eftersom  den  samlede  mødeplan 
har  givet  os  mere  tid  om  sønda- 
gen, har  vi  opfundet  en  familieleg  vi 
kalder  „mormonskålen".  Formålet  er 


muligt    om    nadvermødets   taler    og 
sange.  Reglerne  er  enkle: 

1.   Hvert  familiemedlem  skriver  et 


at  besvare  så  mange  spørgsmål  som      spørgsmål  og  dets  svar  på  en  seddel. 


22 


2.  Spørgsmålene  lægges  i  en  skål, 
som  man  synes.  (Vi  bruger  bedste- 
mors blåmønstrede  porcelænsskål). 

3.  Det  familiemedlem,  der  har  væ- 
ret mest  ærbødig  i  kirken,  får  lov  til  at 
trække  og  stille  spørgsmålene.  (Hvis  I 
har  et  mindre  barn,  kan  en  voksen 
hjælpe  det  med  at  læse). 

4.  Man  scorer  et  point  for  hvert 
spørgsmål  der  besvares  rigtigt.  Hvis 
det  samme  spørgsmål  går  igen,  kan 
man  lade  de  yngste  børn  besvare  dem. 

Det  lyder  enkelt,  men  prøv  at  huske 
hvad  indledningssalmen  hed,  eller 
hvilke  særlige  personer  der  blev 
nævnt  i  indledningsbønnen.  Måske 
blev  der  opretholdt  en  ny  leder  eller 
lærer  -  hvem  var  han,  og  hvilken 
stilling  fik  han?  De  spørgsmål  der 
stilles,  kan  også  være  om  lærdomme- 
ne, grundet  på  oplysninger  som  er 
givet  i  nadvermødets  taler. 
Nogle  få  uger  efter,  vi  var  begyndt  at 
lege  denne  leg,  kunne  vi  se  en  stor 
forbedring  i  familiens  ærbødighed  til 
nadvermøderne.  Det  tog  ikke  lang  tid 
at  udvikle  en  ny  følsomhed  for  tinge- 
ne, samtidig  med  en  ny  evne  til  at 
lytte. 


Spørgsmål:  Hvor  mange  fødevarer 
skal  en  familie  oplagre,  for  at  kunne 
klare  sig  selv? 

Svar:  Til  mindst  1  års  forbrug.  „Far," 
spurgte  vores  ældste  barn,  „har  vi  så 
meget?"  og  så  var  det  atter  tid  for  at 
vurdere  påny. 

Spørgsmål:  Hvad  var  Almas  største 
udfordring? 

Svar:  At  hjælpe  sin  søn,  som  var 
kommet  på  afveje.  Min  mand  og  jeg 
kiggede  på  hinanden,  og  huskede  på 
de  øjeblikke  hvor  vi  havde  bedt  for 
vore  børn,  mens  de  kæmpede  for  at 
sikre  sig  deres  eget  vidnesbyrd.  Jeg  vil 
aldrig  glemme,  de  tårer  jeg  så  i  vores 
ene  søns  øjne,  da  han  kiggede  på  sine 
søskende  og  roligt  sagde:  „Det  var  det 
samme  far  og  mor  gjorde  for  mig." 
Han  bar  sit  vidnesbyrd  for  familien,  og 
vore  hjerter  var  fyldte  i  dette  øjeblik. 
Belønningerne  ved  vores  søndagafte- 
ner har  været  mere  ærbødighed,  større 
viden,  større  glæde  og  åndelighed.  Vi 
glæder  os  virkelig  til  vores  „mormon- 
skål" hver  uge,  hvor  vi  atter  kan  nyde 
nadvermødets  ånd.  □ 


Spørgsmål:  Hvad  sagde  bror  Smith  at 
vi  havde  brug  for  i  wardet? 

Svar:  Flere  medlemmer.  (Det  var  til- 
fældigvis et  missioneringsnadvermø- 
de). 

Vores  1 5-årige  datter  Elsie  sagde:  „Ja 
det  er  svaret,  men  hvad  kan  vi  lige 
præcis  gøre  ved  det?"  Vi  gik  igang 
med  at  tilrettelægge  en  fireside  for 
ikke-medlemmer. 

EN  KVINDES 

SYN  PÅ 

PRÆSTEDØMMET 


Patricia  T.  Holland 


Præsident  Spencer  W.  Kimball 
sagde  ved  en  fireside  til  kirkens 
kvinder:  „Vi,  der  er  Guds  åndelige 
børn,  har  fuldstændig  ligeret."  Han 
fortsatte  derpå:  ,,l  disse  ting  ligger 
dog  det  tilsagn,  at  vore  roller  og 
opgaver  skulle  være  forskellige." 
(Den  danske  Stjerne  maj  1980,  s. 
163) 

Jeg  tror  at  vi  hver  især  har  en  særlig 
mission,  som  vi  skal  udfylde  på  denne 
jord,    og   jeg   vil   gerne   citere    L&P 


1 21 :25,  med  et  par  mindre  ændringer 
og  tilføjelser:  „Thi  der  er  sat  en  tid  for 
(enhver  mand  og  kvinde)  efter  (der- 
es) gerninger." 

Og  i  L&P  46:1 1-12:  „Thi  alle  har  ikke 
fået  hver  gave;  for  der  er  mange  gaver, 
og  enhver  har  fået  en  gave  gennem 
Guds  Ånd. 

Nogle  har  fået  en  gave  og  andre  en 
anden,  så  alle  kan  få  gavn  deraf." 
Jeg   tror   at   vi    har   indgået    hellige 
pagter  i  det  førjordiske  råd,  med  hen- 

syn  til  vores  opgave  for  at  opbygge 
Guds  rige  her  på  jorden.  Til  gengæld 
har  vi  fået  løfte  om  de  talenter  og  den 
magt,  som  er  nødvendig  for  at  vi  kan 
udføre  disse  meget  specielle  opgaver. 
Jeg  vil  gerne  atter  citere  præsident 
Kimball:  „Husk,  at  i  den  verden  vi 
kommer  fra,  fik  trofaste  kvinder  over- 
draget bestemte  opgaver,  medens  tro- 
faste mænd  blev  forudordineret  til 
særlige  præstedømmeopgaver  ...  I 
skal  stå  til  regnskab  for  de  ting,  som 
for  så  lang  tid  siden  blev  forventet  af 
jer,  nøjagtigt  som  dem  vi  opretholder 
som  profeter  og  apostle!"  (Den  dan- 
ske Stjerne  maj  1  980,  s.  1  63)  Jeg  tror 
også  at  disse  rolleopgaver  er  ligeså 
forskellige  fra  kvinde  til  kvinde,  som 
de  er  fra  mand  til  kvinde. 
Vi  har  alle  lært  at  vi  bør  have  idealer. 
Det  er  godt  at  have  nogen  at  se  op  til. 
Der  ligger  dog  en  stor  fare  i  at  ønske, 
at  blive  nøjagtigt  som  en  anden  er.  Det 
vil  føles  som  en  konkurrence,  og  der 
kan  komme  jalousi  og  nederlag.  Ikke 
to  mennesker  er  ens.  Nogle  kvinder 
har  fået  store  familier  og  andre  små, 
og  nogen  slet  ingen  overhovedet. 
Mange  hustruer  anvender  deres  evner 
og  talenter  til  at  støtte  deres  ægtefælle 
i  hans  arbejde  som  samfundsleder, 
forretningsmænd,  stavspræsidenter, 
biskopper  eller  generalautoriteter,  og 
til  at  hjælpe  børnene  i  deres  udvikling. 
Andre  kvinder  anvender  deres  evner 
og  talenter  direkte  som  ledere.  Atter 
andre  kvinder  anvenderderes  evnertil 
både  at  støtte  deres  ægtefælle  og 
virke  som  ledere  selv.  Vi  ved  allesam- 
men at  der  var  stor  forskel  på  de 
opgaver,  som  Mary  Fielding  Smith  og 
Eliza  R.  Snow  havde.  (Mary  Fielding 
Smith  -  1 801  -1 832  -  Hyrum  Smiths 
hustru,  og  mor  til  kirkens  6.  præsident 


Joseph  F.  Smith.  Eliza  R.  Snow  - 
1804-1887  -  digter,  og  hjælpefore- 
ningens anden  præsidentinde).  Men 
begge  søgte  de  ivrigt  at  udføre  Her- 
rens vilje.  Begge  søgte  at  blive  gift  og 
få  en  familie.  Begge  gav  de  alt,  hvad 
de  havde,  for  Guds  rige. 

Det  er  derfor  tydeligt  at  vores  største 
opgave  er,  at  leve  så  vi  er  værdige  til  at 
vide,  trin  for  trin,  hvad  Herren  ønsker 
af  os,  idet  vi  husker  på  at  vi  lejligheds- 
vis i  vore  dage,  på  grund  af  denne 
verdens  begivenheder  og  forfænge- 
lighed, kan  komme  til  at  ønske  at  gøre 
noget,  som  vi  måske  ikke  indgik  pagt 
om  at  gøre  for  længe  siden.  Vi  må 
være  villige  til  at  leve,  og  bede  som 
Maria,  Jesu  moder,  gjorde,  dengang 
englen  overdrog  hende  hendes  opga- 
ve, og  hun  svarede:  „Mig  ske  efter  dit 
ord!"  (Luk.  1:38) 

Lad  mig  give  et  kort  personligt  eksem- 
pel. 

Den  tidligere  rådgiver  i  Unge  Pigers 
hovedpræsidentskab,  søster  Ardeth 
Kapp,  bor  et  par  huse  fra  mig,  og  I  ved 
hvilket  enestående  arbejde  hun  har 
udført  i  Guds  rige.  Ardeth  er  en  af  de 
reneste,  sødeste,  stærkeste  kvinder 
jeg  kender.  Hendes  mand,  Heber, 
giver  os  stor  styrke  som  stavspræsi- 
dent.  Familien  Kapp  er  endnu  ikke 
velsignet  med  børn.  Et  par  huse  læn- 
gere henne  til  den  anden  side  bor 
Joan  Quinn.  Joan  er  også  en  af  de 
reneste,  sødeste  og  stærkeste  kvinder, 
jeg  kender.  Hun  haren  stor  indflydel- 
se på  alle,  som  kender  hende.  Hendes 
mand  Ed  er  en  strålende  og  dygtig 
mand  -  de  udgør  en  anden  stabil  og 
inspirerende  inflydelse  i  vores  tilvæ- 
relse. Familien  Quinn  er  velsignet  med 
tolv  børn.  Min  mand  og  jeg  gør,  hvad 

vi  kan,  i  Guds  rige.  Vi  er  velsignede 
med  tre  børn. 

Nogle  af  de  kvinder,  jeg  kender,  er 
endnu  ikke  velsignet  med  en  ægte- 
fælle. Men  alligevel  er  de  også  med  til 
at  opbygge  riget  hver  eneste  dag,  og 
eren  personlig  velsignelse  for  mig,  når 
vi  er  sammen.  Jeg  kan  nævne  fire 
andre  meget  forskellige  eksempler  - 
Carolyn  Rasmus  og  Marilyn  Arnold, 
som  er  nogle  af  mine  kostbare  og  kære 
venner,  samt  Randi  Greene,  min 
mands  dygtige  sekretær,  som  giver  os 
meget  i  vores  tilværelse  personligt, 
såvel  som  på  sit  arbejde,  og  den 
sygeplejerske,  som  for  nylig  passede 
mig,  da  jeg  havde  gennemgået  en 
alvorlig  operation,  og  der  stødte  livs- 
farlige komplikationer  til.  Jeg  kunne 
selvsagt  føje  det  ene  navn  efter  det 
andet  til  listen  af  kvinder,  som  har 
velsignet  mig  og  kirken.  Formålet  med 
at  nævne  alt  dette  er  at  fortælle,  at 
Ardeth  og  Joan,  og  Carolyn  og  Mari- 
lyn, og  Randi  og  Pat,  alle  er  meget 
forskellige.  Lige  nu  har  vi  meget 
forskellige  opgaver  i  livet.  Måske  vil 
rollerne  forandres  for  hver  af  os  i  de 
kommende  år.  Vi  må  hver  især  ønske 
at  gøre  det  rette,  søge  det  rette,  og 
give  alt  hvad  vi  har  i  os  til  Guds  rige, 
med  øjet  alene  fæstet  på  Gud  og  de 
pagter  vi  har  indgået. 
For  at  gøre  dette  er  vi  naturligvis  nødt 
til  at  holde  os  nær  til  Ånden,  ved  at 
bede,  studere  og  leve  retfærdigt,  og 
ikke  at  lade  os  aflede,  eller  forfølge 
egoistiske  mål,  som  går  imod  Herrens 
hensigter  med  os,  og  som  kan  være 
årsag  til  at  vi  svigter.  Der  sker  dette, 
tror  jeg,  at  vi  vil  blive  skuffede,  og  føle 
os  svigtede,  således  at  vi  ikke  føler  den 
fred  og  tryghed,  som  kun  kan  komme, 
hvis  vi  opfylder  den  mission  vi  har 


fået.  Men  hvilken  rolle  vi  end  har  fået, 
er  vi  nødt  til  at  søge  den  gennemført 
ved  en  retfærdig  levevis,  og  personlig 
åbenbaring.  Vi  må  ikke  forlade  os  på 
en  arm  af  kød,  og  ej  heller  på  mænds 
eller  kvinders  filosofier.  Vi  må  have 
vores  egen  personlige  liahona.  Det  er 
præcis,  hvad  Herren  også  forventer  af 
præstedømmet. 

Alt  dette  eksisterer  faktisk,  for  at  vi  i 
højere  grad  kan  værne  om  forskellig- 
hederne -  ikke  kun  mellem  mand  og 
kvinde,  men  også  mellem  kvinder.  Når 
vi  taler  om  forbindelsen,  mellem  kvin- 
ders særlige  opgaver  og  mænds  præ- 
stedømmeopgaver, synes  jeg  det  er 
meget  mere  nyttigt  at  tale  om  pligter 
og  ansvar,  frem  for  „rettigheder".  Jeg 
er  simpelthen  træt  af  rettighedskam- 
pe,  rettighedsbevægelser,  og  rettig- 
hedsmarcher-formænd,  kvinder  eller 
enhver  anden  slags.  Derfor  vil  jeg 
gerne  tale  om  pligter,  og  dertil  vil  jeg 
gerne  anvende  et  citat,  nemlig  disse 
betagende  linier  af  den  russiske  for- 
fatter Alexander  Solzhenitsyn  (1 91 8- 

): 

„Det  er  nu  på  tide,  at  man  i  vesten  ikke 
så  meget  kæmper  for  menneskeret 
som  for  menneskepligt."  („A  World 
Split  Apart"  National  Review,  7.  juli 
1978,  s.  838.  Fremhævelse  tilføjet). 
Jeg  tror  at  vore  rettigheder  ordner  sig, 
hvis  vi  reagerer  på  vore  ansvar  -  om  vi 
er  mænd  eller  kvinder.  Mens  jeg 
støttede  min  mand,  da  han  læste  til  sin 
doktorgrad  på  Yale  universitet,  sagde 
vores  nabo,  som  dengang  var  reserve- 
læge i  psykiati  en  dag  til  mig,  at  jeg  bar 
tydelige  præg  af  kedsomhed.  Jeff 
havde  dengang  ikke  blot  travlt  med  at 
studere,  i  sit  forsøg  på  at  færdiggøre 
fire  års  studier  på  tre  år,  men  han  sad 
også  i  stavspræsidentskabet,  og  hjalp 

Du  skal  ikke  borts/øse  din  tid,  ej 

heiler  skal  du  begrave  dit  talent,  så 

ingen  blive  bekendt  dermed. 


Lære  og  Pagter  60:13 


FRA  VEN  TIL  VEN 


Charles  A.  Didier 


Barndommen  er  en  herlig  tid, 
hvor  vi  opdager  mange  ting  i 
verden  omkring  os.  Det  er  også  en 
tid,  hvor  vore  forældre  lærer  os  de 
retfærdige  principper,  som  styrer 


denne  verden,  og  dette  forbereder 
os  til  de  utallige  udfordringer,  vi 
går  i  møde. 

En  af  de  vigtigste  udfordringer,  vi 
har  fået  af  vor  Frelser,  er  at  bringe 


1 


sjæle  til  ham.  Vor  elskede  profet, 
præsident  Spencer  W.  Kimball, 
beder  enhver  dreng  om  at  forbere- 
de sig  til  at  blive  en  værdig  missio- 
nær. Mange  drenge  og  piger  spe- 
kulerer på,  hvordan  de  kan  blive 
værdige  til  at  blive  kaldet  på  mis- 
sion for  Herren,  Jesus  Kristus. 
Forældre  og  præstedømmeledere 
vil  hjælpe  med  at  besvare  dette 
spørgsmål,  men  det  endelige  svar 
er  altid  jeres.  Jeres,  fordi  det  I  gør 
nu,  som  børn,  vil  blive  til  vaner  - 
gode  vaner,  hvis  I  gør  gode  ting, 
men  dårlige  vaner,  hvis  I  gør 
dårlige  ting.  Alle  jeres  vaner  vil 
tilsammen  danne  jeres  personlig- 
hed, og  jeres  personlighed  vil  til 
dels  være  afgørende  for,  om  I  vil 
følge  Herrens  belæringer  eller  ej. 
Lad  mig  delagtiggøre  jer  i  et  vig- 
tigt princip,  som  kan  hjælpe  jer  til 
at  opbygge  en  kristuslignende 
personlighed.  Hvis  I  adlyder  dette 
princip,  vil  I  følge  Herrens  bud  og 
udvikle  de  gode  vaner,  som  er 
nødvendige  for  at  blive  missio- 
nær. Princippet  findes  i  Lære  og 
Pagter  afsnit  60  vers  13,  og  I  kan 
huske  det  ved  at  se  et  vækkeur 
foran  jer. 

Hvad  sker  der,  når  jeres  vækkeur 
ikke  ringer  til  tiden,  eller  måske 
overhovedet  ikke  ringer?  Ja,  I  vil 
komme  for  sent  i  skole,  til  bussen, 
eller  til  et  møde,  og  I  vil  blive  kede 
af  det  og  skuffede,  fordi  I  er  for 
sent  på  den.  Klokken  minder  jer 
om  jeres  pligt,  om  at  det  er  tid  til  at 
handle.  I  synes  måske  også  det  er 
en  påmindelse,  som  hjælper  jer  til 
bedre   at   administrere  jeres  tid, 


specielt  til  at  gøre  Herrens  arbej- 
de. 

Vækkeuret  kan  ringe,  fordi  der  er 
en  fjeder  i  uret.  Hver  gang  I  hører 
klokken  ringe,  så  tænk  på  at  det  er 
kraften  i  fjederen,  der  får  den  til  at 
ringe.  Det  får  jer  til  at  springe  ud  af 
sengen.  Men  før  uret  kan  ringe, 
har  I  dog  brug  for  en  nøgle,  som 
kan  trække  fjederen  op.  Og  det  er 
en  udfordring  til  jer,  altid  at  sørge 
for  at  bruge  denne  nøgle.  Hvis  I 
glemmer  at  trække  fjederen  op,  vil 
den  lille  hammer  ikke  bevæge  sig, 
og  uret  vil  ikke  virke. 
Somme  tider  tænker  jeg,  at  bøn- 
nen kunne  sammenlignes  med  at 
trække  et  vækkeur  op.  Det  er 
nøglen  til  kommunikation  med  vor 
himmelske  Fader.  Og  ligesom  et 
vækkeur  ikke  vil  ringe,  medmindre 
fjederen  er  trukket  op,  så  vil  man 
heller  ikke  være  i  harmoni  med 
Herren,  hvis  ikke  man  bruger  bøn- 
nens nøgle.  Når  man  gør  dette,  vil 
man  blive  mindet  om,  at  man  er 
Guds  barn,  at  han  lytter  til  vore 
bønner  og  kender  vore  ønsker  om 
at  være  lydige. 

Jeg  er  taknemlig  for  mit  vækkeur, 
fordi  det  ikke  alene  fortæller  mig, 
hvad  klokken  er,  men  også  minder 
mig  om  at  det  er  tid  til  at  tænke  på 
at  bede.  Det  minder  mig  om,  at  jeg 
ikke  skal  spilde  min  tid,  at  jeg  bør 
udvikle  mine  talenter  og  dele  dem 
med  andre.  Det  er  en  af  måderne, 
hvorpå  jeg  kan  vise  vor  himmelske 
Fader  min  kærlighed. 
Vi  er  Guds  børn,  og  vor  tid  er  hans 
tid,  som  han  har  givet  os,  for  at  vi 
kan  tjene  ham.  □ 


Haroon  sad  under  et  ensomt 
acacietræ,  der  spredte  sine 
grene  ud  som  en  kæmpeparaply, 
og  beskyttede  ham  mod  den 
brændende  sol.  Han  sad  og  kig- 
gede ud  over  nomadekolonien  i 
det  tørre  Somalia,  den  der  nu  var 
hans  hjem. 

Disse  runde  hytter  ligner  meget  de 
høstakke,  jeg  altid  så  æslerne 
slæbe  til  markedet  i  Mogadishu  i 
Somalia,  tænkte  han.  Han  havde 


et  længselsfuldt  blik  i  øjet.  Hvad 
bestilte  hans  far  nu?  spekulerede 
han  på.  Jeg  ville  ønske  jeg  kunne 
sidde  derhjemme  og  nyde  havbri- 
sen, og  spise  min  mors  lækre 
,,bariis  iyo  maraq"  (ris  med  kød- 
sovs) .  Vores  hus  er  stort  nok,  så  vi 
kan  bo  i  det.  Her  er  jeg  nødt  til  at 
bøje  mig  forover,  for  at  komme  ind 
i  aqalen  (hytten).  Den  er  lige  stor 
nok  til,  at  nogle  af  os  kan  sove 
derinde. 


Kameler  og 
undervisning  i 
Somalia 


Mary  Gehman 


Landskabet,  der  strækker  sig  til 
horisonten  i  alle  retninger,  var 
fladt  som  de  flade  kurve  han 
havde  set  Amina  flette  af  bark- 
strimler. I  nærheden  stod  nogle  få 
lave  buske,  hvor  gederne  samle- 
des omkring  som  kyllingerne  om- 
kring en  høne.  Længere  borte 
kunne  han  se  de  store  kamelflok- 
ke, som  hørte  til  kolonien. 
Der  var  så  stille,  mens  Haroon  blev 
ved  med  at  tænke  på  sit  hjem,  der 
lå  800  km  mod  syd.  Så  kom  han  i 
tanke  om  hvad  præsident  Muha- 
med  Siyad  Barre  havde  sagt.  Før 
eleverne  blev  sendt  ud  for  at 
deltage  i  denne  undervisnings- 
kampagne  havde  han  sagt  til  dem: 
„Haddaad  taqaan  bar,  haddaadan 
aqoon  baro  (hvis  du  ved  noget,  så 
undervis;  hvis  du  ikke  ved  noget, 

Ol  \         i  I 

sa  lær). 

Haroon  havde  været  sikker  på,  at 
han  havde  meget  at  lære  noma- 
derne. Han  var  ivrig  efter  at  lære 
nomaderne  at  læse  og  skrive  so- 
malisproget.  Nomaderne  udgjor- 
de 70%  af  somalifolket. 
Somalisproget  var  kun  blevet  talt 
og  aldrig  skrevet  før  den  21 .  okto- 
ber 1972,  da  revolutionsregerin- 
gen, som  havde  siddet  i  tre  år, 
bekendtgjorde,  at  det  nu  skulle 
skrives. 

Haroon  syntes  stadigvæk  at  det 
var  lidt  underligt  at  skrive  og  læse 
somalisk.  Når  der  skulle  læses, 
havde  det  altid  været  på  et  frem- 
med sprog.  Han  havde  altid  haft 
det  således,  som  dem  der  taler 
engelsk  hjemme,  men  er  nødt  til  at 
bruge  fransk  alle  andre  steder.  Der 


En  dreng  fra  byen  lærer  at  læsse  en 
kamel. 


ville  ikke  være  hverken  bøger  eller 
ugeblade  på  engelsk,  for  alt  hvad 
man  kunne  læse  og  skrive  var  på 
fransk. 

Haroon  var  kun  fire  år,  da  han 
begyndte  at  gå  i  skole  for  at 
studere  koranen,  der  er  muslimer- 
nes hellige  bog.  Han  sang  den 
arabiske  tekst  sammen  med  sine 
klassekammerater,  men  forstod 
den  ikke. 

Da  Haroon  var  7  år,  begyndte  han 
at  lære  engelsk. 

„This  is  a  book  (dette  er  en  bog)," 
sagde  skolelæreren. 
Og  30  stemmer  gentog:  „This  is  a 
book." 

Alle  somalier,  som  havde  gået  i 
skolen  tidligere,  måtte  lære  et 
fremmed  sprog,  men  de  havde 
ikke  mulighed  for,  at  lære  at  læse 
og  skrive  deres  modersmål.  Kun 
ca.    5%   af   folket   kunne   få    en 


ordentlig  uddannelse.  Der  var  for- 
skellige, som  havde  forsøgt  at 
skrive  på  somalisproget,  men  op 
til  1972  var  det  ikke  lykkedes. 
Haroon  huskede  hvor  spændende 
det  var,  den  dag  det  blev  bekendt- 
gjort at  sproget  ville  blive  skrevet 
med  det  samme  alfabet,  som  man 
anvendte  på  engelsk.  Flyvemaski- 
ner havde  smidt  flyveblade  ud 
over  hele  byen,  for  at  fortælle  folk 
den  gode  nyhed. 
Lige  på  en  gang  begyndte  folk  at 
lære  at  læse  og  skrive  somalisk. 
Tre  måneder  senere  sagde  Ha- 
roons  far,  der  var  ansat  på  et 
offentligt  kontor:  ,,l  næste  uge 
skal  jeg  op  til  en  læseprøve  i 
somalisk,  for  at  kunne  beholde  mit 
arbejde." 

Samme  uge  sad  Haroon,  og  tre  af 
hans  venner,  på  en  fortovsrestau- 
rant og  drak  en  krydret  drik.  Jama 
kom  løbende  hen  til  dem,  og 
viftede  med  den  første  udgave  af 
den  daglige  avis  på  somalisk. 
„Se  her!"  råbte  han.  Og  han  læste 
med  stolthed  navnet:  „Xiddigta 
Oktoobar  (Oktober  Stjerne)" 
Snart  sad  5  hoveder  bøjede  over 
avissiderne  og  lavede  lyde  over 
kendte  ord  der  så  mærkelige  ud  på 
tryk. 

Radio  Mogadishu  begyndte  at 
udsende  læsekurser  hver  dag.  Nu 
lærte  alle  i  byen  at  læse.  Undervis- 
ningen påbegyndtes  overalt  i 
byen. 

I  august  1974  nåede  læsekam- 
pagnen ud  til  nomaderne  i  busk- 
landet. Alle  skoler,  undtagen  tek- 
niskeskoler, og  højere  skoler,  blev 


lukket  i  et  år.  Elever  fra  14-års 
alderen  blev  sendt  ud  i  busklan- 
det, for  at  undervise  nomaderne  i 
at  læse  og  skrive  somalisk. 
Tusindvis  af  elever  fik  tildelt  for- 
skellige områder  i  landet.  Haroon 
var  en  af  eleverne.  Han  gik  op  til 
myndighederne  og  fik  udleveret 
materialer.  „Nabad  miyaa,"  hilste 
han. 

„Haah  waa  nabad  weeya,"  lød  det 
muntre  svar.  „Her  er  alt  hvad  du 
behøver  Haroon:  et  tæppe  til  de 
kolde  nætter  i  busklandet,  en  tavle 
som  kan  foldes  sammen,  og  som 
også  er  opbevaringssted  for  en 
æske  med  tavleklud,  pen,  blyan- 
ter, en  læsebog  og  en  protokol." 
Nabad  Gelyo.  Llaah  ha  ku  baraka- 
deya.  (Gå  i  fred  med  Guds  velsig- 
nelse). 

Haroon  gik  i  gang  med  stor  selvtil- 
lid, men  han  opdagede  snart  at 
nomadehøvdingen  ikke  var  inter- 
esseret i  at  lære  noget  som  helst  af 
en  ung,  der  kom  fra  byen,  og  som 
intet  kendte  til  kameler.  Kun  bør- 
nene og  nogle  af  kvinderne  deltog 
i  undervisningen  -  somme  tider. 
Haroon  længtes  efter  sin  fars  be- 
kvemmelige hus,  især  efter  en 
masse  vand  til  et  brusebad.  Han 
længtes  efter  at  tale  med  sine 
venner,  for  her  blev  han  ignoreret 
af  de  fleste. 

Da  Haroon  var  allerlængst  nede 
mødte  han  Osman,  en  tidligere 
skolekammerat  som  rejste  rundt 
med  en  anden  gruppe  nomader. 
Osman  var  fuld  af  begejstring  for 
læsekampagnen,  og  alt  hvad  han 
kunne  lære  af  nomaderne.  „Jeg 


En  opmærksom  klasse  med  unge  piger. 

har  oven  i  købet  hjulpet  dem  med 
at  læsse  kamelerne  til  denne  tur," 
sagde  han  og  grinede.  „Jeg  har 
aldrig  før  rørt  en  kamel.  Og  ved  du 
hvad?"  fortsatte  Osman,  idet  han 
strøg  hen  over  kamelen  som  stod  i 
nærheden.  „Det  her  dyr  adlød  mig 
præcist,  da  jeg  befalede  det  at 
rejse  sig,  efter  at  vi  havde  læsset 
det." 

Da  de  havde  taget  afsked,  tænkte 
Haroon  på,  hvad  Osman  havde 
sagt,  og  hvordan  han  tilsynela- 
dende nød  sin  oplevelse.  Jeg  tror, 
jeg  kun  hartænkt  på  den  enedel  af 
præsidentens  udfordring.  Jeg 
syntes,  jeg  vidste  så  meget,  som 
nomaderne  skulle  lære,  at  jeg  ikke 
tænkte  på  at  lære  noget  af  dem. 
Og  så  gentog  han  stille  præsiden- 
tens ord:  „Haddaad  taqaan  bar, 
haddaadan  aqoon  baro.  (Hvis  du 


ved  noget,  så  undervis,  hvis  du 
ikke  ved  noget,  så  lær)." 
Den  aften  rykkede  han  nærmere 
mændene  omkring  bålet.  Han 
blev  fanget  af  de  historier,  høvdin- 
gen Abdi  fortalte  om  somaliernes 
fordums  helte.  Lige  før  Haroon 
faldt  i  søvn  tænkte  han,  at  han 
burde  nedskrive  disse  historier  på 
somalisproget.  Men  den  næste 
dag  var  der  hverken  tid  til  lektier 
eller  til  at  skrive  historier,  for 
kolonien  måtte  flytte  for  at  finde 
nye  græsgange. 

Haroon  forsøgte  at  hjælpe  til.  Da 
de  endelig  var  ankommet  til  deres 
nye  område,  følte  Haroon  næsten 
at  han  hørte  til  gruppen.  Men  han 
følte  sig  også  syg,  som  om  han 
havde  feber.  Han  klagede  ikke, 
men  da  Abdi  hørte  om  hans  syg- 
dom, blev  han  bekymret.  Han 
sendte  en  ung  mand  ud  for  at 
finde  en  særlig  plante,  som  an- 
vendtes mod  feber.  Til  Haroon 
sagde  han:  „Du  vil  måske  hellere 
hjem  til  din  far?  Busklivet  er 
hårdt." 

Men  Haroon  havde  besluttet  sig 
til  at  blive.  Nu  var  han  lige  så  ivrig 
efter  at  lære  som  efter  at  undervi- 
se. Da  han  var  kommet  sig,  opda- 
gede høvdingen,  Haroons  ægte 
ønske  om  at  lære  noget  om  noma- 
delivet, og  blev  mere  venlig.  Han 
beordrede  sit  folk  til  at  deltage  i 
lektierne. 

Om  eftermiddagen,  når  de  unge 
samledes  i  acacietræets  skygge, 
lagde  kamelerne  sig  somme  tider 
også  i  skyggen  ved  siden  af  dem. 
Det  var  meget  anderledes  end  det 


klasselokale  i  byen,  hvor  Haroon 
havde  studeret  engelsk.  Her  hang 
tavlen  i  et  træ,  og  den  stærke, 
skarpe  lugt  af  kameler  hang  i  den 
støvede  luft. 

Nogle  af  nomaderne  var  ivrige 
elever  og  hjalp  de  andre.  Små  børn 
sang  alfabetet  mens  de  vogtede 
geder.  De  skrev  bogstaver  i  støvet, 
mens  gederne  nippede  til  alt  hvad 
de  kunne  få  fat  i. 
En  aften,  da  fuldmånen  skinnede 
over  kolonien,  oplæste  Haroon  en 
historie,  som  høvdingen  havde 
fortalt  nogle  uger  før.  Mændene 
sad  tryllebundne,  og  indså  for 
første  gang  at  disse  tegn  kunne 
bruges  til  at  fortælle  en  kendt 
historie. 

Høvding  Abdi  sad  i  dybe  tanker, 
da  Haroon  var  færdig.  „Det  er 
godt,  Haroon,"  sagde  han.  „Hvis 
vi  skriver  vores  historie,  vil  vore 
børn  aldrig  glemme  den.  Jeg  må 
også  lære  at  skrive." 
Høvding  Abdi  blev  en  ærlig  elev, 
og  hans  stadige  opmuntringer  fik 
andre  til  at  komme  regelmæssigt. 
Senere  blev  der  afholdt  en  stor 
højtidelighed  i  Mogadishu,  da 
Haroon  og  tusinder  andre  drenge 
og  piger  vendte  hjem  til  hovedsta- 
den, efter  otte  måneder  blandt 
nomaderne.  Langs  gaderne  stod 
folk  opstillet  for  at  byde  dem 
velkommne,  og  for  at  fejre  gen- 
nemførelsen af  endnu  en  indsats  i 
kampen  mod  analfabetismen. 
Skolerne  åbnede  igen,  og  de  unge 
vendte  tilbage  og  fortsatte  deres 
studier.  Men  der  var  sket  en  foran- 
dring. Oplevelserne  i  busklandet 


havde  ændret  dem,  og  givet  dem 
større  påskønnelse  og  forståelse 
for  nogle  af  de  problemer,  deres 
land  stod  overfor.  Mange  havde 
nu  en  større  respekt  for  nomader- 
nes evner  til  at  overleve  i  den 
barske  ødemark.  De  kunne  også 
bedre  påskønne  deres  forfædres 
somalinomadekultur. 
Et  halvt  år  senere,  da  Haroon  en 
dag  var  på  vej  hjem  fra  skole, 
gennem  byens  støjende  gader, 
mærkede  han  pludselig  en  stærk 
umiskendelig  lugt  som  af  kameler. 
Minderne  for  rundt  i  hans  hoved. 
Så  så  han  kamelhjorden  komme 
rundt  om  hjørnet  for  enden  af 
husblokken.  De  puffede  til  hinan- 
den, da  biler  og  taxier  brugte  deres 
horn.  En  buskmand  var  på  vej  med 
hjorden  til  slagteriet.  Haroon  gik 
hen  for  at  hilse  på  nomaden  og 
opdagede,  at  han  kendte  høvding 
Abdis  gruppe  godt  nok. 
Manden  gav  Haroon  et  brev  med 
der  bar  præg  af,  at  han  havde  gået 
rundt  med  det  i  sin  kappes  folder  i 
mange  dage.  Haroon  åbnede  det 
og  læste  hilsener  fra  mange  i 
kolonien.  Det  var  skrevet  af  selve- 
ste høvding  Abdi.  Han  takkede 
Haroon,  fordi  han  havde  undervist 
ham  og  hans  folk. 
Haroon  var  lykkelig  for  at  få  at 
vide,  at  de  nu  også  fulgte  præsi- 
dentens ord: 

„Hvis  du  ved  noget,  så  undervis; 
hvis  du  ikke  ved  noget,  så  lær."  □ 


Fotografier  af  forfatteren 


ABEGRIN 

Af  Roberta  Fairali 


Kan  du  finde  en  papegøje,  en  salamander, 
en  banan,  en  snegl,  et  dovendyr,  en  bi,  en 
myresluger,  en  sommerfugl,  en  kolibri,  en 

tudse  og  et  pilehoved 
ilt  i  løvet? 

til  ved  at  tjene  ekstra  penge,  som  lærer 
for  to  institutklasser  på  Yale,  og  en  på 
Amherst  College,  hvilket  gjorde  det 
nødvendigt  at  køre  145  km  hver  vej, 
en  gang  om  ugen.  Jeg  var  hjemme- 
gående med  to  små  børn,  og  forsøgte 
at  få  et  ungt  studerende  ægtepars 
sparsomme  budget  til  at  strække  til. 
Jeg  arbejdede  også  ivrigt  i  kirken  som 
en  ung  hjælpeforeningspræsidentin- 


Vi  må  hver  især  ønske  at 

gøre  det  rette,  søge  det 

rette,  og  give  alt  hvad  vi 

har  i  os  til  Guds  rige. 


de.  Denne  nabo  sagde,  i  sin  bekym- 
ring og  virkelige  ønske  om  at  hjælpe, 
til  mig:  „Pat,  hvorfor  kræver  du  ikke 
dine  rettigheder,  og  glemmer  alt  om 
dette  her?"  På  det  tidspunkt  vidste 
jeg,  gennem  bøn,  at  mine  rettigheder, 
hvad  de  end  var,  måtte  ses  i  perspekti- 
vet af  min  forpligtelse  til  at  nå  langsig- 
tede mål.  Jeg  har  i  virkeligheden 
aldrig  tænkt  på,  at  Jeffs  eksamen  kun 
gjaldt  hans  fremtid.  Og  jeg  har  heller 
aldrig  syntes,  at  børnene  kun  tilhørte 
mig.  Vi  var  sammen  om  det  hele  og  vi 
spildte  ikke  vores  kræfter  på  at  råbe  op 
om  rettigheder.  Det  var  en  anspændt 
og  vanskelig  tid,  men  den  varede  kun 
tre  år.  Den  direkte  følge,  af  den 
støttende  rolle  jeg  den  gang  spillede, 
er  at  jeg  nu  har  tid,  midler  og  vidun- 
derlige muligheder  for  at  dyrke  mange 


af  mine  interesser  og  talenter,  foruden 
at  være  hustru  og  mor.  Ydermere  ved 
jeg  -  og  jeg  elsker  denne  tanke  -  at 
min  rolle  og  mission,  i  den  sidste  ende 
altid  vil  omfatte  den  særlige  glæde  det 
giver,  at  ydeen  kærlig  og  klog  støtte  til 
andre,  mens  de  udfylder  deres  opga- 
ver. 

Hvis  du  har  til  opgave  at  støtte  -  og 
mange  af  os  har  ofte  den  rolle  -  må  vi 
studere  og  forberede  os  tilstrækkeligt, 
så  vi  overfor  verden  klart  kan  fastslå,  at 
vi  ikke  undskylder  at  vi  er  en  styrke  for 
hjemmet,  men  at  vi  snarere  søger  at 
gennemføre  det,  som  vi  prioriterer 
højest- personligt,  samfundsmæssigt 
og  teologisk. 

For  nogle  måneder  siden  deltog  jeg, 
sammen  med  min  mand,  i  et  to  ugers 
seminar  i  Israel,  for  muslimer,  kristne 
og  jøder.  De  deltagende  var  avisre- 
daktører, tidligere  ambassadører, 
præster,  rabbinere,  universitetsledere 
og  professorer.  I  løbet  af  disse  to  uger 
havde  næsten  enhver  af  deltagerne 
sat  sig  for  at  forhøre  mig  om  mormon- 
kvinder. Selv  om  mange  af  de  andre 
hustruer,  der  var  tilstede,  levede  lige- 
som jeg  -var  hjemmegående  husmø- 
dre og  opdragede  børn  -  var  jeg  den 
eneste  der  blev  udspurgt. 
Der  vil  blive  lagt  mærke  til  os.  Vi  bør 
være  et  lys  på  bakketoppen.  Det  er 
vort  ansvar  at  studere,  forberede  os  og 
arbejde,  så  vi  klart  og  tydeligt  kan 
belære  om  sandheden  i  vore  priorite- 
ter og  privilegier,  som  kvinder  i  kirken. 
Overvej,  i  lyset  af  sådanne  pligter  (i 
modsætning  til  rettigheder),  den 
åbenbaring,  vi  alle  er  kommet  til  at 
holde  så  meget  af,  og  som  Joseph 
Smith  fik  i  Liberty  fængslet.  Er  det  ikke 
ironisk  at  tænke  sig,  at  et  sted  med  så 
få  rettigheder,  så  lidt  frihed,  og  så 


27 


megen  korrupt  myndighed,  skulle  bli- 
ve baggrunden  for  sådanne  dybsindi- 
ge åbenbaringer  om  rettigheder  og 
frihed,  og  anvendelsen  af  myndig- 
hed? Jeg  antager,  at  det  netop  er  i 
sådanne  omgivelser  Herren  for  alvor 
kan  have  vores  fulde  opmærksomhed, 
og  at  han  benytter  vore  pinsler  -  i 
dette  tilfælde  Joseph  Smiths  pinsler  - 
til  at  understrege  de  meget  vigtige 
instruktioner.  Vi  kan  læse  om  dem  i 
121  afsnit  i  Lære  og  Pagter.  (Se  L&P 
121:34-37,39,41-42,45-46). 
Det  syntes  vigtigt  for  os  at  lægge 
mærke  til,  at  mens  Herren  taler  til 
profeten  Joseph  om  rettigheder  -  og 
han  taler  om  rettigheder  -  blev  åben- 
baringen ledsaget  og  støttet,  samt 
omgivet  af  alle  mulige  instruktioner 
om  pligt  og  ansvar.  Præstedømmets 
privilegier  er  ikke  adskilt  fra  pligter,  og 
ej    heller   fra    kvindernes   privilegier. 


Jeg  tror  at  vore  rettigheder 

ordner  sig,  hvis  vi  reagerer 

på  vore  ansvar  -  om  vi  er 

mænd  eller  kvinder. 


Læg  mærke  til  L&P  1 21 :34  -  hvorfor 
er  så  få  udvalgte,  når  så  mange  er 
kaldede?  „Fordi  deres  hjerter  er  de 
verdslige  ting  hengivne  og  de  tragter 
efter  menneskelig  ære."  (L&P 
121:35) 

Denne  verden  er  ikke  vort  endelige 
hjem,  og  selv  om  vi  er  nødt  til  at  leve 


her,  og  leve  for  at  opbygge  os  selv,  så 
er  vi  kristne  ikke  nogen  sinde  for  alvor 
af  denne  verden.  Og  vi  bør  ikke  søge 
efter  dens  ros.  Jeg  citerer  atter  præsi- 
dent Kimball: 

„Blandt  de  virkelige  heltinder  i  ver- 
den, af  dem  som  vil  komme  ind  i 
kirken,  er  kvinder  som  er  mere  interes- 
seret i  at  være  retfærdige  end  i  at  være 
selviske.  Disse  sande  heltinder  er  i 
besiddelse  af  virkelig  ydmyghed,  idet 
de  sætter  større  pris  på  retskaffenhed 
end  berømthed.  Husk  at  det  er  lige  så 
forkert  at  gøre  nogle  ting,  bare  for  at 
kvinder  skal  lægge  mærke  til  det,  som 
der  er  at  gøre  det  for  at  mænd  skal 
lægge  mærke  til  det."  {Den  danske 
Stjerne,  maj  1 980,  s.  1 66) 
Denne  verden  er  ikke  vort  hjem.  Vi  må 
ikke  engagere  vort  hjerte  for  meget  i 
tingene  her.  Vi  må  ikke  i  højere  grad 
søge  menneskers  end  Guds  ros.  Det 
vil  sige,  at  det  må  vi  ikke  gøre,  hvis  vi 
tror  på  at  Guds  rige,  som  vi  kender  det 
nu  i  Jesu  Kristi  Kirke  af  Sidste  Dages 
Hellige,  har  fremgang  under  Guds 
hænder,  så  himlens  rige  kan  komme. 
Intet  må  aflede  os  fra  at  tro,  eller  fra 
vores  mission,  så  fredsfyrstens  sejren- 
de tilbagekomst  virkelig  kan  blive 
alvor.  Vi  skal  bare  huske  på  en  vigtig 
ting:  „At  præstedømmets  (og  kvin- 
dernes) rettigheder  er  uadskilleligt 
forbundet  med  himlens  kræfter,  og  at 
himlens  kræfter  ikke  kan  kontrolleres 
eller  bruges  uden  ved  retfærdighe- 
dens grundsætninger."  (L&P 
121:36) 

Er  det  ikke  interessant  at  rettigheder, 
som  Herren  nævner  det  her,  ikke 
syntes  at  have  noget  at  gøre  med,  om 
man  er  mand  eller  kvinde?  Selv  om  der 
i  skriftstedet  tales  om  præstedømmet, 
så   er  det   klart,   at   enhver   kvindes 

rettigheder  og  magt  virker  på  nøjag- 
tigt de  samme  betingelser.  Dette  er 
reglerne  for  alle  og  enhver  -  mænd, 
kvinder,  sorte,  hvide,  træl  eller  fri  (se  2 
Nephi  26:33).  Hvis  vi  holder  budene- 
de  bud,  som  er  så  almindelige  for  os 
allesammen  -så  kan  den  dag  komme, 
hvor  Gud,  som  en  evig  belønning,  vil 
sige  til  alle  og  enhver,  mænd  som 
kvinder:  „Vel,  du  gode  og  tro  tjener, 
du  har  været  tro  over  lidt,  jeg  vil  sætte 
dig  over  meget."  (Matt.  25:21) 
Når  Herren  taler  om  retfærdighed,  er 
der  ingen  konflikt  mellem  kønnene  - 
hvilket  får  mig  til  at  spørge,  hvorfor 
der  udøves  en  så  utrolig  energi,  af 
sidste  dages  hellige  mænd  og/eller 
kvinder,  på  emner  som  kvinder  og 
præstedømmet? 

Jeg  vil  gerne  give  et  svar  på  mit  eget 
spørgsmål.  For  mig  ser  det  ud  som  om, 
at  hvis  der  er  en  konflikt  er  det  fordi 
nogle,  mand  eller  kvinde,  ikke  efterle- 
ver Jesu  Kristi  evangelium.  Jeg  siger 
ikke  at  den,  der  har  sådanne  bekym- 
ringer, ikke  efterlever  evangeliet.  Må- 
ske er  det  sandt,  måske  er  det  ikke.  Det 
jeg  siger  er,  at  der  er  nogen  som  ikke 
efterlever  evangeliet.  Et  eller  andet 
sted  er  der,  på  en  eller  anden  måde, 
løfter  som  ikke  bliver  holdt,  eller 
forpligtelser  som  ikke  bliver  holdt  i 
ære.  og  således  gør  det  skade.  Ansva- 
ret påhviler  således  os  allesammen, 
mænd  som  kvinder,  vi  må  efterleve 
forskrifterne  i  afsnit  121  samt  alle  de 
andre  ting,  som  kræves  for  at  være  et 
kristent  eksempel.  Med  et  sådant  kær- 
ligt forhold,  mellem  mænd  og  kvinder, 
og  med  sådanne  løfter,  vil  smerter, 
fortvivlelse  og  skuffelser  forsvinde  i 
denne  verden.  Jeg  tror  det  af  hele  mit 
hjerte.  Løsningen  på  vore  udfordrin- 
ger er  evangeliet  (præstedømmet) ,  og 


ikke  om  det  er  mandlige  eller  kvindeli- 
ge løsninger.  Det  er  løfter  til  de 
trofaste.  Læg  atter  mærke  til  de  smuk- 
ke gaver,  som  loves  i  vers  45  og  46. 
Lad  mig  slutte  med  et  konkret  eksem- 
pel,  om   et   menneske  som   ikke  er 


Hvis  vi  lytter  for  meget  til 

verdens  røst  vil  vi  blive 

forvirrede  og  for  dærves.  Vi 

må  holde  fast  ved  Ånden. 


medlem  af  vores  kirke.  Tidligere  præ- 
sident for  Brigham  Young  universite- 
tet, Dallin  H.  Oaks  har  fortalt  mig 
hvordan  det,  jeg  her  har  forsøgt  at 
give  udtryk  for  om  valg  og  forpligtel- 
ser, på  en  inspirerende  måde  er  blevet 
bragt  i  anvendelse.  Som  I  sikkert  ved, 
havde  præsident  Oaks,  som  ung  jura- 
professor, nær  tilknytning  til  dommer 
Lewis  M.  Powell,  som  nu  er  højeste- 
retsdommer i  De  forenede  Stater. 
Dommer  Powells  datter  havde  for 
nylig  selv  taget  en  fin  juraeksamen, 
hvorefter  hun  påbegyndte  en  vellyk- 
ket juridisk  karriere,  næsten  samtidig 
med  at  hun  blev  gift.  Nogen  tid  efter 
fik  hun  sit  første  barn.  Præsident 
Oaks,  som  var  en  personlig  ven  af 
familien,  ringede  en  dag  og  blev 
behageligt  overrasket  over  at  finde 
den  unge  mor  hjemme  hos  sit  barn 
hele  dagen.  Da  han  spurgte  hende  om 
hendes  beslutning,  svarede  den  unge 
kvinde:  „Åh,  jeg  vil  vende  tilbage  til 

juraen  engang  med  tiden,  men  ikke 
nu.  For  mig  er  sagen  ganske  enkel. 
Alle  og  enhver  kan  tage  vare  på  mine 
klienter,  men  kun  jeg  kan  være  mor  for 
dette  barn."  Hvilken  skarpsindig  løs- 
ning på  en  sag,  som  hun  sagde  var 
ganske  enkel!  Og  den  syntes  at  være 
ganske  enkel,  af  den  måde  hun  nær- 
mede sig  den  på,  ikke  i  kraft  af 
rettigheder,  men  først  og  fremmest  i 
kraft  af  ansvar.  Jeg  tror  ikke  sagen 
havde  været  helt  så  enkel,  hvis  hendes 
indstilling  havde  været:  „Det  drejer 
sig  om  min  karriere"  eller  „det  er  mit 
liv".  Men  hun  bekymrede  sig  om  sine 
pligter.  Når  man  ser  det  på  den  måde, 
vil  sagen  og  løsningen  være  ganske 
enkel. 

Vi  har  allesammen  rettigheder  og  vo- 
res frihed  til  at  forfølge  dem.  Så  meget 
har  Herren  lovet  os.  Jeg  tror  derfor  at 


det  kritiske  punkt,  for  os  sidste  dages 
hellige  kvinder,  er  at  vi  ikke  føler  os 
tvunget  til  at  træffe  retfærdige  valg, 
men  at  vi  træffer  dem  af  vores  egen  fri 
og  alvorlige  vilje.  Noget  af  den  smerte, 
de  skuffelser  og  den  depression,  vi 
hører  om,  kommer  af  at  nogle  føler  sig 
pressede  eller  tvunget  til  at  træffe 
bestemte  valg.  Vi  bør  flittigt,  og  med 
en  bøn  i  hjertet,  søge  det  lys,  der 
opmuntrer  vore  hjerter  og  tanker  til  et 
oprigtigt  ønske  om  at  nå  resultaterne 
ved  at  træffe  retfærdige  valg.  Vi  bør 
bede  om  at  kunne  se  som  Gud  ser,  at 
tilpasse  vore  tanker,  så  vi  kan  se 
tingene  i  et  evigt  perspektiv.  Hvis  vi 
lytter  for  meget  til  verdens  røst,  vil  vi 
blive  forvirrede  og  fordærves.  Vi  må 
holde  fast  ved  Ånden,  og  det  kræver 
daglig  årvågenhed.  □ 


Fra  en  tale  holdt  ved  Brigham  Young  universitetets  kvindekonference  den  1 . 
februar  1980.  Anvendt  med  tilladelse  af  Brigham  Young  University  Press. 

ET  VIDNESBYRD 
OM  BØRN 

Susan  Tanner  Holmes 


Det  var  til  et  nadvermøde,  at  jeg 
lærte  bedre  at  værdsætte  kraften 
i  en  mors  undervisning.  En  ung  hjem- 
vendt missionær,  Clint  Jordan,  fortal- 
te om  sin  mission,  og  de  mange 
forskellige  oplevelser,  han  havde  haft 
ved  at  undervise  i  evangeliet. 

Men  så  sagde  han  noget,  som  gjorde 
mig  til  mere  end  blot  en  tilfældig 
tilhører.  „Men  jeg  ville  i  virkeligheden 
slet  ikke  have  haft  nogle  af  disse 
oplevelser,"  sagde  han  ,,hvis  ikke  min 
mor  havde  lært  mig  bønnens  virkelige 
værdi  af  at  bede". 

Han  fortsatte:  „Jeg  kan  stadig  høre 
min  mors  stemme,  atter  og  atter  sige: 
'Clint  der  er  ingen  grund  til  at  være 
bange.  Når  som  helst  du  er  alene,  eller 
du  begynder  at  blive  bange,  så  husk  at 
vor  himmelske  Faderaltid  er  hosdig.'" 

Han  fortalte,  at  han  mange  gange  i  sit 
liv  havde  fundet  trøst  og  styrke  i  disse 
ord.  Men  den  første  oplevelse,  som 
han  satte  virkelig  pris  på  i  forbindelse 
med  at  få  svar  på  en  bøn,  understrege- 
de værdien  af  at  undervise  børn  i  en 
tidlig  alder. 

Som  dreng  havde  han  til  opgave  hver 
dag,  at  gå  over  3  km  ud  i  markerne 
tidligt  om  morgenen,  for  at  hente 
familiens  køer  ind  til  malkning.  Mens 
han  gik  lagde  han  mærke  til  de  gyldne 
og  orangefarvede  solstråler,  som 
strømmede  ned  gennem  skyerne,  eller 


de  glitrende  dugdråber  på  de  høje 
gule  solsikker. 

Men  der  var  en  morgen,  sagde  han, 
som  var  helt  anderledes.  Tågen  lå  lavt 
overjorden,  og  mens  han  spadserede 
ned  over  markerne  blev  tågen  tættere. 
Og  ganske  langsomt,  lige  før  solen 
kom  frem  over  bjergene,  blev  han  helt 
indhyllet  i  tåge.  Han  begyndte  at 
fløjte,  i  et  forsøg  på  at  få  herredømme 
over  den  paniske  rædsel,  som  kom 
over  ham.  Men  selv  om  han  fløjtede, 
begyndte  han  at  ryste  i  sin  ensomhed, 
og  af  frygt  for  det  mørke,  som  syntes 
at  indhylle  ham  i  et  fugtigt  tæppe. 
I  det  øjeblik,  han  følte  sig  fuldstændig 
fortabt  over  vejret,  huskede  han  sin 
mors  råd:  „Der  er  ingen  grund  til  at 
være  bange,  husk  at  vor  himmelske 
Fader  altid  er  med  dig." 
Den  6-årige  Clint  knælede  ned  i  det 
dugvåde  græs,  og  bad  til  den  eneste 
ene  som  kunne  hjælpe  ham.  Hans 
enkle  barnlige  tro  var  ikke  forgæves. 
Da  roen  var  faldet  over  ham,  åbnede 
han  øjnene  og  så  en  ko  på  vej  hjem. 
Den  gik  lige  i  nærheden  af  ham.  En 
stille  røst  inden  i  ham  sagde,  at  han 
skulle  følge  dyret.  Clint  holdt  fast  i 
dens  hale,  og  snart  efter  trådte  han  ind 
i  den  varme  stald,  hvor  hans  far  var 
ved  at  forberede  malkningen. 


(Forts.  s.  36) 

Små  billeder  fra 
Catherine  Jane  Cottam  Romneys  liv 


Cliff  ord  J.  og  Marsha  Romney  Stratton 


Det  var  vinteren  1888  i  Juarez 
kolonien  i  Mexico  og  familien 
Romney  var  ved  at  dø  af  sult.  Miles, 
Catherines  mand  havde  været  væk  i 
nogle  måneder,  i  et  forsøg  på  at  finde 
arbejde  et  eller  andet  sted.  Til  trods  for 
Catherines  omsorg  og  sparsommelig- 
hed var  næsten  al  maden  spist.  Hun 
bad  en  bøn,  og  overvejede  sine  mulig- 
heder, hvorpå  hun  sendte  sin  1 2-årige 
søn,  Thomas,  og  sin  14-årige  søn, 
George,  ud  på  jagt.  Ingen  af  drengene 
havde  nogen  sinde  affyret  et  gevær, 
og  der  var  en  vis  fare  ved  at  sende  dem 
alene  ud  i  de  øde  bjerge,  men  sulten 
varen  virkelighed.  Detog  familiens  1 1 
mm  Winchester  riffel  og  drog  begej- 
strede afsted  til  Spring  Creek. 
Da  de  var  nået  ca.  1  1 12  km  op  langs 
vandløbet,  så  de  pludselig  en  stor  buk, 
stå  med  siden  til,  ca.  70  m  væk.  Det  var 
med  stor  spænding  at  George  sigtede 
og  skød.  Bukken  vendte  nysgerrigt 
hovedet,  og  så  på  dem,  tilsyneladende 
berørt  af  støjen.  Det  andet  skud  ramte 
lige  mellem  øjnene,  selv  om  George 
havde  sigtet  midt  på  dyret. 


Da  spændingen  havde  lagt  sig  blev 
drengene  klar  over,  at  de  hverken 
havde  kniv  eller  mulighed  for  at  få 
bukken  hjem.  Mens  Thomas  holdt 
vagt  løb  George  hjem  efter  en  kniv,  - 
ingen  nem  opgave,  idet  han  var  barfo- 
det og  måtte  løbe  frem  og  tilbage  for 
ikke  at  fryse  om  fødderne. 
Da  George  kom  tilbage  med  deres  to 
yngre  brødre,  på  1 0  og  1 1  år,  var  det 
begyndt  at  sne.  De  var  alle  barfodede. 
De  havde  ikke  kræfter  nok  til  at 
sprætte  dyret  op,  så  de  begyndte  at 
trække  det  hjemad,  6  km.  De  måtte 
hvile  hvert  andet  øjeblik,  og  selv  om 
Catherine  kom  et  øjeblik  efter,  bevæ- 
gede de  sig  kun  langsomt  fremad.  Det 
var  med  stor  taknemmelighed  de  fik 
øje  på  deres  nabo,  Helaman  Pratt,  som 
kom  ridende  imod  dem  på  et  pakæsel. 
Han  havde  hørt  skuddet,  og  var  kom- 
met for  at  hjælpe. 

Den  aftenfestede  man  med  det  dejlig- 
ste dyrekød,  der  nogen  sinde  er  blevet 
spist. 

Dette  var  en  historie  man  værnede  om 
i  familien,  og  den  blev  fortalt  igen  og 

igen,  til  børn  og  børnebørn  -  og 
blandt  dem  er  barnebarnet  Camilla 
Eyring,  som  en  dag  skulle  blive  gift 
med  Spencer  W.  Kimball. 
Men  man  fortæller  mere  end  denne 
historie,  når  man  taler  om  Catherine. 
Hun  blev  født  den  7.januar  1 855,  1 6 
måneder  efter  at  hendes  forældre, 
som  var  pionerer,  ankom  til  Salt  Lake. 
Da  Catherine  var  7  år  gammel,  blev 
hendesfamilie  kaldet  til  at  hjælpe  med 
ved  koloniseringen  af  St.  George  i  det 
sydlige  Utah.  Catherine  husker  sin 
første  jul  i  det  sydlige  Utah.  Hun  fandt 
i  sin  strømpe  nogle  få  stykker  hjem- 
melavede bolsjer,  nogle  rosiner,  og  et 
stykke  æble,  som  hendes  mor  havde 
bragt  med  hele  vejen  fra  Salt  Lake 
City.  Hendes  far  skar  1 3  trædukker,  og 
en  kunstnerisk  nabo  malede  hår  og 
ansigter  på  dem.  Den  jul  fik  Catherine, 
og  12  andre  små  piger,  dukker  i 
julegave. 

Da  Catherine  var  19  år  blev  hun  gift 
med  en  af  Sydutahs  kolonister,  Miles 
Park  Romney,  i  Endowment  House  i 
Salt  Lake  City.  Hun  huskes  som  en 
smuk,  rødkindet,  brunøjet  og  rolig 
pige,  med  ravnsort  hår,  der  nåede  ned 
til  taljen,  når  det  ikke  var  sat  op.  Hun 
var  også  kendt  for  at  have  „fuldkom- 
ment herredømme  over  sit  tempera- 
ment". Catherine  og  Miles  fik  9  børn. 
Catherine  havde  en  stor  tro,  og  hun 
udøvede  den  ved  mange  lejligheder. 
Engang  da  Miles  var  ude  at  rejse  fik 
deres  tredie  barn,  den  tre  årige  Junius, 
en  forfærdelig  ørebetændelse,  og  hun 
var  bange  for,  at  han  ville  dø.  I  sin 
desperation  bad  hun  om  hjælp,  og 
følte  sig  inspireret  til  at  bede  stavspa- 
triarken  velsigne  ham.  Hun  svøbte  sin 
søn  i  et  tæppe,  og  bar  ham  til  patriar- 
ken,   som    i    sin    velsignelse    lovede 


Catherine,  at  hvis  hendes  tro  var  stærk 
nok  ville  Junius'  øre  ikke  længere 
volde  kvaler,  og  han  ville  blive  en  stor 
leder  i  kirken.  Og  allerede  mens  han 
talte,  holdt  Junius  om  med  at  græde 
og  faldt  i  en  dyb  søvn  for  første  gang  i 
uger.  Han  fik  en  familie  med  6  børn, 
og  blev  præsident  for  Juarez  Staven  i 
Mexico,  før  han  var  30  år. 
Ved  en  anden  lejlighed  blev  en  søn 
kastet  af  en  vogn.  Et  af  hjulene  strejfe- 
de hans  hovede,  og  skar  hans  ene  øre 
af.  Catherine  satte  øret  på  hovedet 
igen,  og  holdt  det  på  plads  ved  at 
binde  en  strømpe  rundt  om  hovedet. 
Det  heledes  fuldkomment,  og  da 
drengen  blev  voksen,  kunne  ingen 
sige  hvilket  øre  der  var  kommet  til 
skade. 

I  1881  blev  familien  Romney  kaldet  til 
Arizona,  som  var  et  barskt  grænseom- 
råde på  det  tidspunkt,  især  på  grund  af 
de  forfølgelser  som  sidste  dages  helli- 
ge var  udsat  for.  Kort  efter  deres 
ankomst  blev  et  medlem  af  kirken, 
Nathan  Cram  Tenney,  skudt,  medens 
han  forsøgte  at  standse  en  skydeduel 
mellem  to  grupper  bøller. 
Familien  Romney  blev  især  forfulgt, 
fordi  Miles  var  en  veltalende  og  frygt- 
løs forkæmper  i  sin  avis.  En  eftermid- 
dag kom  to  bøller  og  slog  Miles 
bevidstløs,  og  lod  to  små  børn  gå 
adskillige  kilometre  for  at  hente  hjælp. 
En  anden  gang  tilbød  en  bande  fra  St. 
Johns,  Arizona,  adskillige  1000  dol- 
lars i  belønning,  for  at  fange  ham  død 
eller  levende.  Og  engang  skød  nogle 
bøller  ind  i  huset,  så  Catherine  måtte 
skjule  sine  børn  mellem  en  sofa  og 
væggen. 

Til  sidst  rejste  Miles  til  Salt  Lake  City, 
for  at  fortælle  Brigham  Young  om 
situationen,   hvorpå   der  blev  sendt 

mange  flere  sidste  dages  hellige  fami- 
lier ti  I  St.  Johns  i  Arizona,  og  balancen 
ændredes  mellem  antallet  af  mormo- 
ner og  deres  forfølgere. 
Men  familien  blev  stadig  forfulgt,  og 
til  sidst  rådede  ældste  John  Taylor,  fra 
De  tolvs  Kvorum,  Miles  til  at  rejse  til 
Mexico.  Mens  han  byggede  et  hus  for 
familien  der,  rejste  Catherine  og  bør- 
nenetilbagetil  St.  George  i  Utah,  hvor 
de  tilbragte  de  næste  to  år  sammen 
med  hendes  familie,  og  der  mødte  de 
præsident  Wilford  Woodruff,  der  var 
på  flugt  fra  sine  forfølgere,  og  holdtes 
skjult  i  hendes  forældres  hjem. 
Rejsen  til  Mexico  skulle  foregå  med 
toget,  men  nogle  af  børnene  blev  syge 
af  skarlagensfeber  på  turen,  og  en  af 
dem,  Claud,  døde  af  lungebetændelse 
hurtigt  efter  ankomsten  til  kolonien 
Juarez  i  Mexico. 


Deres  første  hus  i  Mexico  var  på  en 
afsats  gravet  ud  ved  flodbredden,  og 
Catherines  længsel  efter  skønhed 
blev  tilfredsstillet  under  hendes  van- 
dringer langs  floden,  ved  at  plukke 
vilde  blomster,  og  med  at  flette  kurve. 
Børnene  mindes  de  aftener,  hvor  de 
sang  sammen  med  forældrene  (Ca- 
therine havde  en  sød  sopranstemme), 
deres  skovture,  lege,  selskaber,  når  de 
lavede  slik  og  når  de  dansede.  Det 
hørte  også  med  til  familielivet  at 
fortælle  historier,  og  besøge  naboer- 
ne. 

I  1902  fik  Miles  hjertestop,  og  skønt 
hans  liv  blev  reddet,  døde  han  to  år 
efter  da  han  fik  endnu  et  hjertestop. 
En  af  døtrene,  Lula,  husker  at  de  ikke 
havde  noget  juletræ  den  følgende  jul, 
selv  om  der  nok  var  gaver  i  deres 
strømper.  Hun  mindes:  „Jeg  er  bange 
for  at  jeg  viste  mine  skuffelser  og  min 
selvmedlidenhed,  for  min  mor  bad 
mig  gå  et  ærinde  for  hende,  så  snart 
jeg  havde  spist  min  morgenmad.  Jeg 
havde  i  virkeligheden  slet  ikke  lyst  til 
det,  for  det  var  en  lang  vej,  over  på  den 
anden  side  af  jernbanesporene  til  et 
ældre  ægtepar,  som  jeg  ikke  kendte. 
Jeg  skulle  trække  den  lille  røde  vogn, 
som  vi  ellers  brugte  til  at  køre  min 
invalide  lillebror  i  til  søndagsskole. 
Jeg  så  til,  mens  min  mor  lagde  et 
tæppe  og  en  pude  i  vognen  samt 
noget  af  vores  julemiddag:  kalkun, 
kartofler,  grøntsager,  kager,  smør  osv. 
,,,Du  skal  bare  banke  på  døren  og  sige 
'glædelig  jul',  , sagde  hun  'så  kan  du 
skynde  dig  hjem  igen  og  lege.' 
Det  var  ikke  svært  at  finde  stedet,  en 
lille  lerklinet  hytte,  som  lå  helt  ensomt 
ude  på  prærien.  En  lille,  ældre  dame 
lukkede  op. 
, Glædelig  jul,'  sagde  jeg. 

,Åh,  du  er  en  lille  juleengel/  sagde 
hun  og  kyssede  mig.  Der  var  intet 
dørtrin,  så  jeg  trak  vognen  indenfor  og 
tømte  den.  En  ældre  mand,  med  et 
langt  hvidt  skæg,  sad  og  stirrede  ved 
siden  af  det  lille  ildsted. 
,Se  John,'  sagde  hun  ,hvad  den  gode 
Gud  har  sendt  os!' 
Jeg  syntes  det  var  noget  mærkeligt 
noget  at  sige,  for  jeg  vidste  at  det  var 
min  mor  der  havde  sendt  det  og  ikke 
Gud.  Den  ældre  mand  hverken  svare- 
de eller  så  op,  så  jeg  tænkte  mig  at  han 
var  døv.  På  bordet  stod  resterne  af  den 
fattige  morgenmad.  Damen  pegede 
på  de  små  rester  og  sagde:  ,Se  det  er 
alt,  hvad  vi  skulle  have  haft  til  middag, 
hvis  ikke  du  havde  sørget  for  os.' 
Da  jeg  forlod  dette  hjem,  efter  endnu 
et  kys,  havde  jeg  en  dejlig,  fredfyldt 
fornemmelse  i  hele  min  krop.  Hvor  var 
jeg  glad,  fordi  min  mor  havde  sendt 
mig,  så  de  ikke  skulle  sulte  i  julen.  Jeg 
hoppede  næsten  hele  vejen  hjem,  og 
jeg  tror  aldrig  jeg  har  nydt  et  julemål- 
tid mere,  end  jeg  gjorde  den  dag." 


Under  revolutionen  i  Mexico  forlod 
Catherine  sit  hjem  med  et  kvarters 
varsel.  Hun  begravede  sit  sølvtøj  og 
sine  tallerkener,  og  efterlod  en  kage  i 
ovnen  og  en  kylling,  som  stegte  på 
komfuret.  Hun  tog  kun  en  rulle  senge- 
tøj med,  og  en  kuffert  med  det  mest 
nødvendige.  Catherine  låsede  stille 
døren  i  det  fjerde  hjem,  som  hun  var 
drevet  ud  af  på  grund  af  sin  religion. 
Da  de  kørte  bort  rejste  to  af  døtrene 
sig  op  bag  i  vognen,  og  begyndte  at 
synge:  „Tæl  de  gaver  som  du  nyder 
her."  Lula  så,  hvordan  tårerne  løb  ned 
ad  moderens  kinder,  da  hun  kastede  et 
sidste  blik  på  sin  mands  grav,  hvorpå 
hun  smilede  til  børnene. 
Catherine  arbejdede  i  templet  i  St. 
George  i  Utah,  lige  til  hun  blev  alvor- 
ligt syg.  Så  kaldte  hun  de  børn  til  sig, 
som  var  i  nærheden,  og  bad  dem 
knæle  rundt  om  sin  seng,  og  bede  om 
at  hun  enten  måtte  blive  rask,  eller  få 
lovtil  at  komme  til  sin  mand  og  søn  på 
den  anden  side  sløret.  Snart  efter 
døde  hun  stille  den  6.  januar  1 91 8.  G 


Et  vidnesbyrd  om  børn  (Forts,  fra  s.  31 ) 


Og  nu  stod  Clint  her  foran  os -denne 
unge  mand  på  21  år  -  og  fortalte,  hvor 
taknemmelig  han  var  for  de  lektier  og 
oplevelser  han  fik  som  barn.  Han 
havde  benyttet  minderne  fra  disse 
dage  som  en  hjælp  mange  gange, 
hvor  han  havde  haft  vanskeligheder 
og  følt  sig  usikker.  Han  erklærede  at 
han  havde  et  stærkt  vidnesbyrd  om 


bøn  -  en  bøn  som  var  grundlagt  på 
hans  mors  undervisning. 
Da  jeg  efter  mødet  samlede  mine 
børn,  kunne  jeg  stadig  fornemme 
kraften  af  dette  vidnesbyrd.  En  mors 
eksempel,  og  hendes  søns  eksempel, 
gav  mig  en  større  beslutning  om  at 
indprente  den  samme  forståelse  for 
bøn  i  mine  små  børns  hjerter.  □ 

NÅR  VENNER 
ER  I  NØD 

Ann  Edwards-Cannon 


Da  jeg  som  1 4-årig  påbegyndte  et 
nyt  skoleår,  døde  en  af  min  nær- 
meste veninders  lillesøster  af  leukæ- 
mi. Den  dag  jeg  hørte  nyheden  så  jeg 
min  veninde  på  afstand.  Hun  stod  et 


stykke  fra  de  andre  ved  busstoppeste- 
det. Jeg  kunne  se  sorgen  i  hendes 
ansigt,  og  jeg  længtes  efter  at  gøre  et 
eller  andet  for  at  trøste  hende,  men 
hele  situationen  gjorde  mig  pludselig 

genert.  Selv  om  jeg  havde  kendt  pigen 
i  nogle  år,  vidste  jeg  ikke  hvad  jeg 
skulle  sige  eller  gøre.  Så  jeg  undgik 
hende.  Nogen  tid  efter,  da  choket  over 
søsterens  død  havde  fortaget  sig  lidt, 
sagde  min  veninde  til  mig:  „Jeg  har 
altid  syntes  det  var  mærkeligt  at  hver- 
ken du  eller  nogle  af  mine  andre 
veninder  sagde  noget  til  mig  da  Katy 
døde." 

Dengang  vor  himmelske  Fader  gjorde 
det  muligt  for  os  at  blive  jordiske 
mennesker,  vidste  han  naturligvis  at  vi 
allesammen  en  dag  ville  opleve  sorg. 
Smertelige  forandringer,  sygdom, 
død  -  det  er  noget  ingen  af  os  kan 
undgå.  Skulle  der  alligevel  være  no- 
get, som  er  mere  vanskeligt  end  at 
klare  disse  ting  selv,  så  er  det  måske  at 
være  vidne  til,  hvordan  en  god  ven 
forsøger  at  klare  det.  Når  vi  ser  en  ven 
kæmpe  med  følgerne  af  en  personlig 
tragedie,  kan  vi  ofte  føle  os  hjælpelø- 
se. „Hvad  skal  jeg  sige?  Hvad  kan  jeg 
gøre?"  Vil  vi  måske  somme  tider 
spørge  os  selv.  Denne  fornemmelse  af 
hjælpeløshed  får  desværre  mange  af 
os  til  at  gøre  som  jeg  gjorde  -  ignorere 
problemet. 

Skrifterne  fortælle  tydeligt,  at  vi  skulle 
gøre  noget  helt  andet.  Frelseren  viste  i 
ord  og  gerning,  at  vi  ikke  må  overse 
dem  der  lider.  Tænk  f.  eks.  på,  hvordan 
han  reagerede  på  nyheden  om  Laza- 
rus'død. Johannesfortæller  at  „Jesus 
græd".  (Joh.  11:35)  Skønt  Jesus 
selvfølgelig  vidste  at  han  kunne 
oprejse  Lazarus  fra  de  døde,  sørgede 
han  alligevel  på  sine  venners,  Marias 
og  Martas  vegne  i  en  sådan  grad,  at 
han  virkelig  græd.  Hans  omsorg  for 
dem  fik  ham  til  at  tage  nogle  bestemte 
skridt  for  at  lette  deres  sorg,  og  ære  sin 


Fader,  ved  at  befale  Lazarus  at  vende 
tilbage  til  de  levendes  verden. 

Vi  kan  måske  ikke  udføre  mirakler  på 
samme  måde  som  Kristus,  men  vi  kan 
her,  som  i  alle  andre  ting,  følge  hans 
eksempel  vedrørende  omsorg.  Hvad 
kan  vi  så  gøre,  når  en  af  vore  venner 
lider?  Måske  en  af  de  vigtigste  ting,  vi 
kan  gøre,  er  lige  ud  at  fortælle,  at  vi 
erkender  det  problem,  vores  ven  står 
overfor,  selv  om  det  kan  være  vanske- 
ligt at  gøre  det.  Min  ven  sagde:  „Hvis 
bare  en  af  jer  var  kommet  hen  til  mig 
og  havde  sagt:  ,Det  gør  mig  ondt,'  så 
ville  vi  begge  have  følt  os  bedre  tilpas, 
det  havde  lettet  på  vort  samvær  og  på 
situationen."  Det  er  strengt  nødven- 
digt, at  vi  ikke  lader  en  tragedie  skabe 
en  mur  omkring  kommunikation.  Det, 
en  sørgende  ven  har  brug  for,  er 
måske  lige  netop  at  man  fortæller  om 
sin  medfølelse. 

Det  ville  måske  være  på  sin  plads  at 
give  et  advarselsord  her.  Min  ven, 
Doug,  mistede  som  1 3-årig  sin  far  ved 
en  automobilulykke.  Selv  om  han 
vidste,  at  vennerne  mente  ham  det 
godt,  var  det  vanskeligt  for  ham  at 
høre  dem,  hvis  forældre  stadig  levede, 
sige:  „Jeg  ved  nøjagtigt  hvordan  du 
føler."  Sandheden  er  den,  at  de  for- 
modentlig ikke  vidste  det,  og  som 
følge  deraf  virkede  deres  velmente 
bemærkninger  ufølsomme  og  hårde. 
Det  ville  være  mere  passende  ganske 
enkelt  at  sige:  „Det  gør  mig  ondt." 

Doug  følte  sig  ydermere  opbragt,  på 
grund  af  mennesker  som  følte,  det  var 
deres  pligt  at  få  ham  til  at  „tale  om 
det"  hver  eneste  gang  de  var  sammen 
med  ham.  Når  han  først  havde  mærket 
sine  venners  omsorg  og  medfølelse, 
på  grund  af  deres  jævne  sympatitil- 

kendegivelse,  foretrak  han  selv  at 
bringe  emnet  på  bane 
Selv  om  det  nok  er  vigtigt  at  erkende 
en  situation,  så  er  det  forkert  at  tro,  at 
ord  alene  kan  gøre  det.  Selv  om  vi 
virkelig  mener  det,  når  vi  siger:  „Lad 
mig  vide,  hvis  der  er  noget  jeg  kan 
hjælpe  dig  med,"  så  vil  de  fleste 
mennesker  tøve  med  at  bede  om 
hjælp,  af  frygt  for  at  de  lægger  beslag 
på  vores  tid  ved  at  gøre  det.  Det  er 
meget  bedre  selv  at  tage  initiativet,  og 
virkelig  gøre  noget  for  en  ven  uden  at 
spørge. 

Jeg  kender  en  pige  der  hedder  Diana. 
Hun  vil  altid  være  taknemmelig,  for 
det  som  en  god  veninde  gjorde  for 
hende,  uden  først  at  spørge,  da  der 
indtraf  en  kritisk  periode  i  hendes  liv. 
Da  Diana  var  sytten  år,  kom  hun  til  at 
lide  af  en  dyb  kronisk  depression. 
Hendes  depression  var  så  alvorlig,  at 
hun  til  sidst  måtte  have  lægehjælp.  Da 
hendes  veninde  Rachel  opdagede 
dette,  sørgede  hun  lige  så  stille  for  at 
hun  altid  kunne  stå  til  rådighed,  når 
Diana  havde  brug  for  hende.  Lige  til 
denne  dag  holder  Diana  på,  at  det  var 
telefonopringningerne,  de  lange 
spadsereture,  tenniskampene  og  de 
lange  samtaler  om  forskellige  emner, 
bl.  a.  om  hendes  sygdom,  der  var 
redskabet,  som  hjalp  hende  til  at  blive 
rask  og  komme  tilbage  til  fuld  aktivi- 
tet. 

Og  endelig  er  det  vigtigt  at  vi  husker, 
at  virkningerne  af  mange  personlige 
tragedier  kan  vare  meget  længe. 
Smertelige  følelser  forsvinder  ikke  al- 
tid så  hurtigt,  og  det  tager  ofte  meget 
lang  tid  før  et  menneske  har  arbejdet 
sig  ud  af  sin  sorg.  Vi  må  passe  på  ikke 
at  tro,  at  bare  fordi  folk  optager  deres 
normale   aktiviteter,   så   har  de   ikke 


længere  brug  for  særlig  opmærksom- 
hed. 

En  dreng  der  hedder  Stan  har  fortalt 
mig  følgende  oplevelse.  En  sommer- 
eftermiddag blev  hans  lillebror  invol- 
veret i  en  ulykke,  hvorved  han  blev 
lammet  fra  taljen  og  nedefter.  Umid- 
delbart efter  ulykken  var  der  mange  af 
drengenes  venner,  såvel  som  wardets 
medlemmer,  der  hjalp  og  viste  deres 
opmærksomhed.  Men  i  løbet  af  nogle 
få  uger  blev  besøgene,  og  tilbudene 
om  hjælp,  færre  og  færre.  Inden  læn- 
ge følte  Stan,  hans  bror  og  de  andre  af 
familens  medlemmr  sig  isoleret  på 
grund  af  ulykken.  Nogle  korte  ugers 
hjælp  var  ikke  nok  for  dem,  til  at  forstå 
og  acceptere  den  nye  og  vanskelige 
virkelighed,  som  både  drengen  og 
hans  familie  stod  overfor.  En  fortsat 
hjælp  og  støtte  fra  interesserede  ven- 
ner ville  virkelig  være  blevet  påskøn- 
net. 

Dog,  selv  om  vi  ønsker  at  gøre  nok  så 
meget,  kan  vi  ikke  ændre  de  omstæn- 
digheder, der  er  årsag  til  gode  venners 
lidelser,  men  vi  kan  hjælpe  dem  til  at 
klare  deres  lidelser,  ved  at  vise  interes- 
se, den  form  for  interesse  som  overfø- 
res til  ord  og  gerninger,  affødt  af  ægte 
barmhjertighed.  Medfølende  ord,  og 
den  interesse  som  vi  viser  gennem 
særlige  tjenestegerninger  og  de  for- 
pligtelser vi  påtager  os  til  gennem 
længere  tid  at  hjælpe  mennesker  i 
nød,  er  altsammen  vigtige  skridt,  når 
et  menneske,  vi  elsker,  skal  lære  at 
acceptere  og  leve  med  omstændig- 
hederne i  hans  eller  hendes  liv.  □ 

Ældste  Royden  G.  Derrick 
De  halvfjerds'  præsidium 


40 


Min  oldemor,  Ursula  Wise  Der- 
rick,  var  en  usædvanlig  kvinde. 
Ifølge  vore  familieoptegnelser  blev 
hun  født  omkring  år  1 779  i  Keynsham, 
Somerset  i  England  -  en  by  der  ligger 
kun  12  km  fra  Bristol.  Hun  fødte  11 
børn.  De  sidste  2  var  tvillingerne 
Elizabeth  og  Zachariah.  Elizabeth  er 
tilsyneladende  død  kort  efter  fødslen. 
Da  Zach  var  1 4  år  gammel,  kom  han  i 
lære  som  mekaniker  på  et  jernværk  i 
Bristol.  Han  fuldførte  en  læretid  og 
blev  jernstøber. 

Det  år,  han  påbegyndte  sit  andet 
læreår,  blev  et  meget  vigtigt  år  for 
ham,  fordi  han  giftede  sig  med  Mary 
Shephard.  Kort  efter  brylluppet  blev 
hans  mor  alvorligt  syg.  Da  hun  frygte- 
de døden  var  nær,  tilkaldte  hun  Zach 
og  bad  ham  ikke  engagere  sig  for 
alvorligt  i  nogen  af  de  kirkeorganisa- 
tioner han  kendte,  fordi  ingen  af  dem 
var  Kristi  sande  kirke.  Hun  sagde  til 
ham  at  når  han  hørte  missionærer,  der 
kom  to  og  to,  som  forkyndte  i  forsam- 
linger og  på  gadehjørner,  og  undervi- 
ste om  en  ny  profet,  der  havde  modta- 
get åbenbaring  fra  Gud,  så  skulle  han 
tilslutte  sig  dem,  for  deres  kirke  ville 
være  Guds  sande  kirke. 
Det  samme  år  i  1836  døde  Ursula 
Wise  Derrick,  og  det  var  året  før  Heber 
C.  Kimball  og  hans  missionærkamme- 
rat gik  i  land  320  km  nord  på  i 
Liverpool,  for  at  bringe  gengivelsens 
budskab  til  De  britiske  Øer.  Det  var 


adskillige  år  før  det  gengivne  evange- 
lium blev  forkyndt  i  Bristol. 
Usula  må  have  været  en  meget  ånde- 
lig kvinde,  eftersom  hun  har  modtaget 
sine  oplysninger  fra  en  guddommelig 
kilde.  Hun  døde  uden  at  være  blevet 
døbt  af  en,  som  havde  myndighed  fra 
Gud  til  at  gøre  det.  Men  Frelseren 
sagde:  „Sandelig,  sandelig  siger  jeg 
dig:  Ingen  kan  komme  ind  i  Guds  rige, 
hvis  han  ikke  bliver  født  af  vand  og 
ånd."  (Joh.  3:5)  Jeg  har  ransaget 
skrifterne,  for  at  finde  ud  af  hvad  der 
skete  min  oldemor. 
Profeten  Esajas,  sagde  at  Frelseren 
ville  blive  sendt  „for  at  udråbe  frihed 
for  fanger  og  udgang  for  dem,  som  er 
bundet"  (Es.  61:1).  Præsident  Jo- 
seph F.  Smith  henviser  til  dem,  der 
døde  før  Kristi  opstandelse,  i  en  åben- 
baring om  dedødesforløsning  (tillæg 
til  Den  kostelige  Perle) .  Han  sagde,  at 
for  dem  „som  havde  været  trofaste  i 
Jesu  vidnesbyrd,  mens  de  levede  på 
jorden"  (vers  1 2)  „viste  Guds  Søn  sig. 
Han  forkyndte  frihed  for  de  fangne, 
der  havde  været  trofaste"  (vers  18). 
Fangne  af  hvad?  Fangne  af  døden,  for 
de  kunne  ikke  opstå,  før  Kristus  havde 
sonet  for  vores  synder,  og  som  den 
første  var  opstået. 

Ursula  var  født  mange  århundreder 
efter  Kristus,  men  dette  var  et  typisk 
eksempel  for  dem  der  fulgte  efter. 
Da  jeg   var   barn   gik   vores  familie 
spændt  og  ventede  på,  at  onkel  Orson 

skulle  komme  hjem.  Det  var  en  sag 
som  betød  meget  for  min  mor,  og  hun 
overførtedissefølelsertil  sine  børn.  Af 
en  eller  anden  grund  ventede  jeg  altid, 
at  onkel  Orson  ville  komme  ind  af 
bagdøren  til  vores  hus.  Jeg  husker 
utallige  gange,  hvoren  bissekræmmer 
netop  kom  til  bagdøren.  Så  trak  jeg 
min  mor  i  kjolen,  for  at  fange  hendes 
opmærksomhed,  og  spurgte:  ,,Er  det 
onkel  Orson?"  Men  hun  svarede  altid 
nej. 

Det  var  først  mange  år  senere,  min  mor 
fortalte  mig  historien  om  sin  yngre 
bror.  Onkel  Orson  var  født  i  1881. 
Fjorten  måneder  senere  døde  hansfar, 
og  Orson  måtte  leve  uden  en  fars  råd 
og  vejledning  gennem  de  første  kriti- 
ske år.  Da  han  var  sytten  år  tog  han 
sammen  med  nogle  andre  drenge  til 
Saltair,  en  dansepavilion  der  lå  ved 
Saltsøens  bredder.  I  løbet  af  aftenen 
drak  de  sig  fulde,  og  de  endte  i 
fængslet. 

Den  følgende  morgen  kom  forældre 
og  familie  til  fængslet,  for  at  få  deres 
sønner  løsladt.  Mange  af  dem  lagde 
armen  om  deres  sønners  skuldre,  og 
hjalp  dem  til  at  blive  ansvarlige  borge- 
re i  samfundet.  Men  min  bedstemor 
vidste  ikke,  at  onkel  Orson  var  løsladt 
fra  fængslet  med  en  enkeltbillet  til  de 
nordvestlige  stater,  med  besked  om 
aldrig  mere  at  komme  tilbage. 
Min  mor  fortalte,  at  hun  af  og  til  hørte 
sin  mor  græde  i  sin  seng  om  natten. 


Når  hun  så  gik  ind  til  sin  mor,  sagde 
moderen  til  hende:  „Jeg  spekulerer  på 
hvor  min  dreng  flakker  om  i  nat." 

Onkel  Orson  har  sikkert  arbejdet  som 
skovhugger  i  de  nordvestlige  stater, 
under  forhold  som  ikke  netop  bidrog 
til  efterlevelsen  af  evangeliets  princip- 
per. Hvis  han  lever  i  dag,  vil  han  være 
meget  gammel.  Det  er  mest  sandsyn- 
ligt at  han  nu  er  i  åndeverdenen.  Jeg 
har  ransaget  skrifterne,  for  at  finde  ud 
af  hvad  der  kan  være  sket  onkel 
Orson. 

Esajas  skrev:  ,,De  slæbes  i  fængsel 
som  fanger,  holdes  under  lås  og  lukke, 
og  efter  mange  dage  vil  de  blive 
besøgt."  (Es.  24:22.  King  James  ver- 
sion). Mellem  Frelserens  korsfæstelse 
og  opstandelse  „ordnede  han  sine 
styrker  blandt  de  retfærdige  og  udpe- 
gede budbringere,  som  var  iklædt 
magt  og  myndighed,  og  pålagde  dem 
det  hverv  at  gå  ud  og  bringe  evange- 
liets lys  til  dem,  der  var  i  mørke" 
(Joseph  F.  Smith  -  En  åbenbaring  om 
de  dødes  forløsning,  vers  30). 

Dette  er  også  et  typisk  eksempel,  og 
gælder  ligeledes  dem,  der  døde  efter 
Kristi  opstandelse. 

Min  gode  ven,  Joseph  S.  Nelson, 
døde  for  et  par  måneder  siden,  i  en 
alder  af  86  år.  Han  var  en  stor  missio- 
nær gennem  hele  sit  liv.  Han  udførte 
fire  missioner.  Han  blev  kaldet  til  den 
sidste  mission  som  80-årig.  Jeg  har 

Jeg  har  e/sket 

onkel  Orson  fra 

jeg  var  barn  .  .  . 

jeg  vil  så  gerne 

købe  ham  en 

returbillet  til  hans 

evige  familie. 


ransaget  skrifterne,  for  at  finde  noget 
om  ham  -  og  her  er  det: 
„Jeg  så,  at  denne  uddelings  trofaste 
ældster  fortsætter  med  at  forkynde 
omvendelsens  og  forløsningens 
evangelium  ved  Guds  enbårne  søns 
offer,  når  de  forlader  det  jordiske  liv, 
og  de  prædiker  blandt  dem,  der  er  i 
mørke  og  under  syndens  åg  i  de  dødes 
store  verden."  (Samme,  vers  57) 

Jeg  er  kommet  til  at  elske  min  olde- 
mor, Ursula  Wise  Derrick.  Hun  må 
have  været  et  enestående  menneske. 

Hun  var  tilsyneladende  „trofast  i  Jesu 
vidnesbyrd  mens  (hun)  levede  på 
jorden."  (Samme,  vers  12)  Men  hun 
havde  ikke  mulighed  for  at  modtage 
de  frelsende  ordinanser,  der  kunne 
sikre  hende  „forløsning  fra  dødens 
bånd"  (samme,  vers  16). 

Jeg  har  elsket  onkel  Orson  fra  jeg  var 
barn,  fordi  jeg  arvede  en  længsel  efter 
ham.  Jeg  vil  så  gerne  købe  ham  en 
returbillet  til  hans  evige  familie. 


Jeg  spekulerer  på,  om  min  gode  ven 
Joe  Nelson  kan  finde  min  oldemor,  og 
forsikre  hende  om,  at  det  hun  bliver 
undervist  i,  er  Jesu  Kristi  evangeliums 
vidunderlige  sandheder,  så  hun  kan 
drage  nytte  af  de  frelsende  ordinanser, 
som  vi  har  udført  på  hendes  vegne. 
Jeg  spekulerer  på  om  min  gode  ven, 
Joe  Nelson,  måske  finder  onkel  Or- 
son, og  underviser  ham  i  evangeliets 
sandheder,  sådan  som  hans  far  ville 
have  gjort  det  på  jorden,  hvis  han 
havde  kunnet  det.  Jeg  håber,  at  han 
nu  får  muligheden  for  at  høre  om 
evangeliets  sandheder,  som  han  kun- 
ne have  hørt,  hvis  han  ikke  havde  fået 
denne  enkeltbillet,  som  fjernede  ham 
fra  dem  som  kunne  have  hjulpet  ham. 
Kære  Joseph,  min  ven,  vær  rar  at  find 
dem,  og  undervis  dem  om  disse  kost- 
bare sandheder  om  frelse,  så  vores 
familie  kan  blive  en  evig  familie.  Hvis 
du  gør  det,  vil  jeg  være  mere  taknem- 
melig end  noget  jordisk  menneske 
kan  give  udtryk  for.  □ 

PRÆSIDENT 


KIMBALL  TALER  OM 
AT  TILRETTELÆGGE 


SIT  LIV 


De  første  ti  år  af  jeres  liv  var  glade, 
lykkelige  og  fri  for  ansvar.  Jeres 
forældre  og  familie  beskyttede  jer, 
belærte  jer,  gav  jer  mad,  tøj  og 
husly,  men  nu,  i  de  næste  ti  år  af 
jeres  liv,  er  der  sket  en  vis  lempelse  i 
kontrollen.  I  vil  lidt  efter  lidt  udvikle 
jeres  egen  personlighed,  og  træffe 
stadig  flere  beslutninger  selv.  I 
modnes  og  påtager  jer  ansvar.  De 
vigtigste  beslutninger  i  jeres  liv 
ligger  endnu  foran  jer  -  beslutnin- 
ger som  kan  åbne  vejen  for  jertil  en 
strålendefremtid,  og  som  vil  kunne 
hjælpe  jer  med  at  gå  fremad,  eller 
sende  jer  ud  ad  skumle  gader, 
hvilket  vil  standse  jeres  fremgang. 
Der  er  andre  mennesker,  som  kan 
hjælpe  jer  til  jeres  beslutninger, 
men  I  er  nødt  til  selv  at  træffe  dem, 
og  holde  jer  til  dem.  Handlefrihe- 
den giver  jer  retten  til  at  vælge, 
men  den  gør  jer  ikke  uimodtagelige 
for  de  afsavn  og  lidelser,  der  kom- 

mer  af  at  træffe  forkerte  beslutnin- 
ger. Når  I  først  har  sat  jeres  fødder 
på  livets  vej,  kan  det  være  svært  at 
komme  om  hjørnerne,  især  hvis  der 
er  mange  andre  mennesker  som 
skal  samme  vej,  og  hvis  vejen  fører 
nedad. 

Livet  er  jeres  eget,  I  kan  udvikle  det 
eller  ødelægge  det.  Hvis  dette  liv 
ikke  bliver  produktivt,  værdifuldt, 
fyldestgørende  og  giver  jer  overf- 
lod, er  det  kun  i  ringe  grad  andres 

skyld,  og  stort  set  næsten  helt  jeres 

egen  skyld.  Andre  kan  hjælpe  jer 

eller  stå  i  vejen  for  jer  men  ansvaret 

er  jeres,  og   I   kan  gøre  jeres  liv 

storslået,  middelmådigt  eller  til  en 

fejltagelse. 

Jeg  voksede  op  i  et  land  hvor  der 


overleve  i  det  tørre  land  mere  end 
to-tre  uger  uden  vand.  Jeg  vidste 
hvordan  man  spændte  den  gamle 
hoppe  for  en  vandvogn,  og  genne- 
dedyret  ned  til  Union  Canal  som  lå 
et  lille  stykke  fra  vores  hus.  Jeg 
øsede  vand  op  fra  det  lille  vandløb 


Mine  kære  unge 

mennesker  -  tænk 

hvilken  verden 

I  lever  il 

Hvilke  herlige 

muligheder 

I  har! 


var  tørke.  Jeg  syntes  næsten  aldrig 
der  kom  regn  nok,  i  den  tid  hvor 
afgrøden  voksede,  til  at  klare  hele 
sæsonen  -der  var  ikke  nok  vand  så 
det  kunne  fordeles  til  de  mange 
udtørrede  kanaler,  og  de  tusindvis 
af  tørstige  hektarer  jord.  Der  var 
ikke  nok  til  at  vande  al  afgrøden. 
Vi  lærte  at  bede  for  at  få  regn  -  vi 
bad  altid  om  regn. 
Mens  jeg  endnu  var  ganske  lille, 
vidste  jeg  at  planterne  ikke  kunne 


eller  mudderpølen  med  en  spand 
og  fyldte  det  i  tønden,  og  hesten 
trak  vognen  tilbage  så  jeg  kunne 
hælde  spandevis  af  prægtigt  vand 
på  roser,  violer  og  andre  blomster 
på  de  små  buske  og  hække  og  nye 
træer.  Vand  var  som  flydende  guld 
så  vandbeholdere  blev  en  vigtig 
del  af  mit  liv. 

I  vor  tid  er  der  brug  for  beholdere  af 
mange  slags  -  beholdere  til  vand 
og  til  visse  fødevarer  som  vi  bruger 

det  i  familiens  velfærdsprogram, 
nogle  så  store  som  lader  og  siloer 
der  ligner  dem  som  Josef  i  Ægyp- 
ten opstillede,  og  hvor  de  opbeva- 
rede syv  års  overflod  for  at  kunne 
klare  syv  års  tørke  og  hungersnød. 


I  unge  må  være  klar  over 

at  I  nu  lever  i  en  tid  med 

store  vanskeligheder 

men  også  med  mange 

muligheder. 


Men  vi  bør  også  have  beholdere  til 
kundskab,  så  vi  kan  imødegå  frem- 
tidige behov,  beholdere  med  mod 
så  vi  kan  overvinde  de  strømme  af 
frygt  der  giver  os  usikkerhed  i  livet. 
Vi  må  oplagre  fysisk  styrke  så  vi  kan 
imødegå  den  hyppige  forurening 
og  smitte  der  gør  os  syge.  Vi  må 
have  beholdere  med  godhed,  med 
modstandskraft,  med  tro  -  ja  be- 
holdere med  tro  så  vi  kan  stå  fast  og 
være  stærke,  når  de  verdslige  ting 
forsøger  at  vælte  os.  Når  fristelser- 
ne omkring  os  i  en  verden  i  forfald 
tærer  på  vore  kræfter,  undergraver 
vor  åndelige  livskraft  og  søger  at 
trække  os  ned  på  et  verdsligt  plan, 
har  vi  brug  for  et  forråd  af  tro,  som 
kan  føre  ungdommen  trygt  igen- 
nem de  falske  forhåbninger  i  de 


unge  år  og  gennem  problemerne 
senere.  Tro  til  at  klare  sløvhed, 
vanskeligheder,  forfærdelige  øje- 
blikke, skuffelser,  tabte  illusioner, 
onde  år,  begær,  forvirring  og  fru- 
strationer. 

Hvordan  fylder  vi  vore  beholdere? 
For  en  skarpsindig  generation  af 
sidste  dages  hellige  må  det  stå  klart 
at  vi  nu  lever  i  en  tid  fyldt  med 
tvivlrådighed  og  store  vanskelig- 
heder men  også  i  en  tid  fyldt  med 
store  muligheder. 
Jeg  er  taknemmelig  fordi  vi  alle- 
sammen har  Jesu  Kristi  evange- 
lium til  vejledning,  så  I  kan  få  en 
grundlæggende  forståelse  af, 
hvordan  I  kan  få  begivenhederne 
og  de  omstændigheder  I  lever  un- 
der til  at  passe  sammen.  Det  frem- 
går tydeligt  af  skrifterne,  at  vi  i 
denne  uddeling  ikke  kan  få  løfter 
fra  vore  politiske  ledere  om  at  der 
vil  blive  „fred  i  vores  tid",  men  vi 
medlemmer  af  kirken  har  fået  mid- 
lerne til  personlig  fred,  den  fred 
som  kommer  af  at  have  ro  i  sin  sjæl 
-  selv  om  der  ikke  er  fred  udenfor! 
Lige  nu  er  I  måske  vant  til  at  høre 
de  af  os,  som  er  nået  længere  på 
livets  vej,  beskrive  vigtigheden  af 
at  holde  sig  på  den  lige  og  snævre 
sti.  Vi  siger  ofte  de  samme  ting  til 
jer  om  og  om  igen,  men  hvis  I 
tænker  over  hvorfor  det  er  således, 
vil  I  snart  opdage  at  de  afgrunde 
der  ligger  på  hver  side  af  den  lige 
og  snævre  sti  ikke  ændrer  sig  eller 
bliver  mindre  farlige.  De  vil  stadig- 

væk  være  lige  stejle,  de  ændres 
ikke. 

Kirkens  ledere  er  ikke  i  stand  til,  for 
hver  gang  de  underviser  jer,  at 
anvise  jer  en  ny  eller  skønnere  vej 
som  fører  tilbage  til  vor  himmelske 
Fader.  Turen  vil  altid  være  den 
samme.  Som  følge  deraf  vil  de 
opmuntringer  og  opfordringer  der 
gives  nødvendigvis  ofte  handle  om 
de  samme  ting,  og  de  samme 
advarsler  bliver  gentaget.  Men  for- 
di en  sandhed  bliver  gentaget, 
bliver  sandheden  hverken  mindre 
vigtig  eller  mindre  sand. 
„Guds  herlighed  er  intelligens  eller 
med  andre  ord:  lys  og  sandhed," 
(L&P  93:36)  siges  der  i  nutidså- 
benbaringerne  og  „sand  kundskab 
.  .  .  udvikler  sjælen  meget"  (L&P 
121:42).  Dette  bliver  i  høj  grad 
misforstået.  Mange  unge  menne- 
sker venter  ikke,  til  de  har  fundet 
den  sande  betydning,  men  træffer 
hurtige  beslutninger  uden  virkelig 
at  tænke,  og  starter  uforberedt  hen 
ad  vejen  idet  de  følger  andre  der 
skal  den  samme  vej,  uden  at  have 
nogen  eller  noget  til  at  lede  dem, 
og  de  ender  i  skuffelser. 
I  hvilken  slags  kundskab  er  der 
magt,  og  hvilken  magt  kommer  af 
kundskab?  Lad  os  analysere  denne 
store  sandhed.  Den  rigtige  række- 
følge er  først  kundskab  om  Gud  og 
hans  program,  hvilket  er  vejen  til 
evigt  liv,  og  dernæst  kundskab  om 
de  verdslige  ting,  hvilket  også  er 
meget  vigtigt.  Skaberen  har  selv 


givet  os  den  rigtige  rækkefølge,  og 
defineret  den: 

„Men  søg  først  Guds  rige  og  hans 
retfærdighed,  så  skal  alt  det  andet 
gives  jer  i  tilgift."  (Matt.  6:33) 
Og  gennem  Joseph  Smith  har  han 
sagt:  „Dette  er  evigt  liv:  at  kende 
den  eneste  vise  og  sande  Gud  og 
Jesus  Kristus,  som  han  har  sendt. 
Jeg  er  ham.  Antag  derfor  min  lov." 
(L&P  132:24) 

Dette  jordiske  liv  er  tiden,  hvor  vi 
skal  forberede  os  til  at  møde  Gud, 
og  det  er  vort  første  ansvar.  Vi  har 
allerede  fået  vore  legemer,  som 
skal  være  evige  tabernakler  for  vore 
ånder  gennem  evighederne.  Lige 
nu  er  vi  i  gang  med  at  opøve  vore 
legemer,  vore  tanker  og  vore  ånder. 


Peter  og  Johannes 
kendte  de  livsvigtige  ting 
-  at  Gud  lever  og  at  den 

korsfæstede  og 

opstandne  Herre  er  Guds 

Søn. 


Men  vi  skal  frem  for  alt  bruge  dette 
liv  til  at  fuldkommengøre  os,  lære 
at  undertvinge  kødet,  lade  legemet 
underlægge  sig  ånden,  at  over- 
komme alle  svagheder,  at  beherske 

os,  således  at  vi  kan  lede  andre, 
samt  at  få  udført  alle  de  nødvendi- 
ge ordinanser.  Dernæst  kommer 
forberedelsen  til  at  beherske  jorden 
og  alle  elementerne. 
Vi  har  i  dette  liv  fået  et  begrænset 
antal  år  til  at  lære  om  Gud,  til  at  få 
herredømmet  over  vores  egen 
skæbne,  og  dernæst  har  vi  fået 
dette  liv,  samt  evighederne  til  at 
lære  om  jorden  og  tingene  på  den, 
og  til  at  samle  verdslig  kundskab, 
som  kan  hjælpe  os  til  at  blive 
guder,  hvilket  er  vores  skæbne. 
Peter  og  Johannes  havde  kun  lidt 
verdslig  uddannelse,  og  blev  be- 
tragtet som  uvidende.  Men  Peter 
og  Johannes  kendte  de  livsvigtige 
ting  -  at  Gud  lever,  og  at  den 
korsfæstede  og  opstandne  Herre  er 
Guds  søn.  De  kendte  vejen  til  evigt 
liv.  Disse  ting  lærte  de  i  nogle  få 
årtier  i  deres  jordiske  liv.  Denne 
ophøjelse  betød  guddommelighed 
for  dem,  samt  skabelsen  af  verde- 
ner med  evig  udvikling,  hvilket  de 
sikkert  vil  få  brug  for,  og  endelig  en 
total  kundskab  om  videnskaberne. 
Men  disse  kendsgerninger  får 
mangetil  atflygte:  Peter  og  Johan- 
nes havde  kun  årtier  til  at  lære  og 
udføredeåndeligeting,  men  de  har 
allerede  haft  ca  1900  år,  hvor  de 
har  kunnet  lære  om  det  verdslige 
eller  jordens  geologi,  zoologi  samt 
jordens  skabningers  fysiologi  og 
psykologi.  Men  livet  på  jorden  er 
en  tid,  hvor  vi  først  skal  lære  om 
Gud  og  evangeliet  og  have  udført 


ordinanserne,  og  derpå  lære  hvad 
der  er  sikkert  er  om  de  verdslige 
ting.  I  disse  ting  er  de  såkaldte 
uvidende  Peter  og  Johannes  ar- 
vinger til  ophøjelse. 
En  højt  uddannet  videnskabs- 
mand, som  er  et  fuldkomment 
menneske,  kan  måske  skabe  en 
verden  og  befolke  den,  men  et 
menneske,  der  er  tøjlesløs,  uom- 
vendt  og  ingen  tro  har,  vil  aldrig 
kunne  blive  en  sådan  skaber,  selv 
ikke  i  evighederne. 
Hvor  betydningsfuld  verdslig 
kundskab  end  er  kan  den  aldrig 


I  vil  blive  meget  bedre 

hustruer  eller  ægtemænd 

hvis  I  kan  slippe  af  med 

tendensen  til  at  være 
selvisk. 


frelse  en  sjæl  eller  åbne  døren  til 
det  celestiale  rige.  Den  kan  heller 
ikke  skabe  en  verden  eller  gøre  et 
menneske  til  en  gud,  men  den  kan 
være  en  stor  hjælp  for  det  menne- 
ske, som  sætter  de  vigtigste  ting 
først,  som  har  fundet  vejen  til  evigt 
liv,  og  som  er  i  stand  til  at  benytte  al 
sin  kundskab  som  sit  værktøj  og 
sin  tjener. 
Jeg   hørte  engang  en  kvinde  fra 

GUF  give  en  virkningsfuld  opfor- 
dring. Måske  var  det  den  måde  hun 
gjorde  det  på,  eller  også  har  det 
været  den  stemning  jeg  var  i.  Hun 
talte  indtrængende  om  at  læse  i 
skrifterne,  og  at  gøre  dem  til  sin 
ejendom.  Midt  idet  hele  standsede 
hun  op  og  spurgte  den  blandede, 
tusindtallige  forsamling:  „Hvor 
mange  af  jer  har  læst  Bibelen  helt 
igennem?" 

Jeg  tror  jeg  var  omkring  fjorten  år 
på  det  tidspunkt.  En  dyb  skyldfø- 
lelse krøb  over  mig.  Jeg  havde  læst 
mange  bøger  på  dette  tidspunkt  - 
tegneserier  og  underholdningsbø- 
ger,  men  mit  skyldbetyngte  hjerte 
sagde  til  mig:  ,,Du  Spencer  Kim- 
ball,  du  har  aldrig  læst  denne 
hellige  bog.  Hvorfor?"  Jeg  så  rundt 
omkring  på  de  mennesker  foran 
mig  og  til  siderne,  for  at  finde  ud  af 
om  det  kun  var  mig  der  ikke  havde 
læst  hele  denne  hellige  bog.  Af 
disse  tusinder  af  mennesker  var  der 
måske  en  halv  snes  stykker,  som 
stolt  rakte  hånden  i  vejret.  Jeg  krøb 
sammen  i  sædet.  Jeg  havde  ikke 
tanke  for  de  andre,  som  ikke  havde 
læst,  men  kun  en  dyb  skyldfølelse 
inden  i  mig  selv.  I  min  nedslåethed 
fordømte  jeg  ikke  nogen,  kun  min 
egen  ubetydelighed.  Jeg  ved  ikke 
hvad  de  andre  mennesker  gjorde 
eller  tænkte,  jeg  hørte  intet  mere  af 
talen.  Den  havde  gjort  sin  virkning. 
Mødet  sluttede.  Jeg  søgte  ud  gen- 
nem dobbeltdørene,  og  løb  hjem 
hvor  vi  boede  nogle  få  huse  øst  for 


kirken,  mens  jeg  bed  tænderne 
sammen  og  sagde  til  mig  selv:  „Jeg 
vil.  Jeg  vil.  Jeg  vil." 
Jeg  gik  ind  af  bagdøren  i  familiens 
hus,  og  ud  til  køkkenhylden  hvor 
der  stod  nogle  petroleumslamper. 
Jeg  valgte  en,  som  var  fyldt  med 
petroleum,  og  hvor  vægen  lige  var 
studset,  så  gik  jeg  op  ad  trapperne 
til  mit  loftskammer.  Der  åbnede  jeg 
Bibelen  og  begyndte  ved  1  Mose- 
bog, kapitel  1,  vers  1,  og  jeg  blev 
siddende  til  et  godt  stykke  ud  på 
natten,  og  læste  om  Kain  og  Abel, 
og  Adam  og  Eva,  og  Enok  og  Noa, 
om  syndfloden  og  ja  lige  til  Abra- 
ham. 

Når  man  lærer  om  Gud,  indebærer 
det  naturligvis  en  -  omend  endnu 
vanskeligere  ting  -  at  blive  et 
fuldkomment  menneske.  Det  er 
ikke  nok  at  man  undgår  hor,  men 
man  må  også  beskytte  sig  mod 
enhver  tanke,  eller  handling,  der 
kan  føre  til  en  sådan  forfærdelig 
synd.  Det  er  ikke  nok,  at  man 
undlader  at  hævne  sig  eller  gøre 
gengæld,  men  man  må  også  „ven- 
de den  anden  kind  til",  „gå  den 
anden  mil",  „både  give  kjortlen  og 
kappen"  (Se  Matt.  5:39:41).  Man 
kan  ikke  nøjes  med  kun  at  elske 
sine  venner,  man  må  også  elske 
sine  fjender,  og  de  som  handler 
uretfærdigt  imod  en.  Man  er  nødt 
til  at  bede  for  dem,  og  virkelig  elske 
dem  (se  Matt.  5:43-44).  Dette  er 
vejen  til  fuldkommenhed.  Man  kan 
ikke  nøjes  med  at  holde  sig  fra 

indbrud  eller  tyveri,  men  man  må 
også  være  ærlig  i  tanke  og  gerning 
på  alle  mulige  områder,  hvor  for- 
nuften ellerstillader  uærlighed  -få 
udsagn  til  at  vide  bedre  end  de  i 
virkeligheden  er,  snyde  lidt  med  tid 
eller  penge  eller  arbejde,  eller  en- 
hver lidt  uærlig  eller  tvivlsom  ad- 
færd. Det  er  ikke  nok  at  afholde  sig 
fra  at  dyrke  ting  af  træ,  sten  og 
metal,  men  man  må  også  være 
aktiv  i,  på  den  rette  måde  at  tilbede 
den  levende  Gud.  Dette  er  den  lige 
og  snævre  vej. 

Måjeg  give  jer  et  godt  råd?  Sørg  for 
at  udvikle  selvdisciplen  i  flere  og 
flereting,  så  I  ikke  behøver  at  skulle 
beslutte  hvad  I  vil  gøre,  eller  ombe- 
stemme jer  til,  når  I  den  ene  gang 
efter  den  anden  står  overfor  den 
samme  fristelse.  I  behøver  kun  at 
beslutte  jer  til  visse  ting  én  gang! 
Det  er  en  stor  velsignelse  at  være  fri 
for  atter  og  atter  at  skulle  slås  med 
en  fristelse.  At  gøre  det  er  tidsrø- 
vende og  meget  risikabelt. 
Og  mine  kære  unge  venner  det  er 
det  samme  med  de  gode  ting  I 
gerne  vil  udrette,  I  behøver  kun 
beslutte  jer  til  dem  én  gang-somf. 
eks.  at  rejse  på  mission,  at  leve 
værdigt  til  at  kunne  blive  viet  i 
templet  -  og  så  vil  alle  andre 
beslutninger,  som  står  i  forbindelse 
med  disse  mål  være  nemme  at 
træffe.  På  den  anden  side  er  enhver 
overvejelse  også  risikabel  og  en- 
hver undvigelse  kan  resultere  i 
fejltagelser.  Der  er  visse  ting  som 


sidste  dages  hellige  gør  og  andre 
ting  vi  bare  ikke  gør.  Jo  hurtigere  I 
beslutter  jer  til  at  gøre  det  rigtige  jo 
bedre  vil  det  være  for  jer! 
Jeg  har  fra  min  spæde  barndom 
hørt  historier  om  visdomsordet  - 
om  te,  om  kaffe,  om  tobak  osv.. 
Næsten  hver  eneste  søndag  i  søn- 
dagsskolen og  i  primary  sang  vi  af 
fuld  hals  sammen  med  de  andre 
drenge: 

Her  vi  alle  lære  så 
at  vi  længe  leve  må 
te,  tobak  og  kaffe  er  mod 
Herens  bud. 

Hold  dig  fra  den  stærke  drik, 
den  kan  give  dårlig  skik, 
det  vil  skade  legemet  vi  fik  af 
Gud. 

(Syng  med  Mig  B  24) 

Vi  sang  det  igen  og  igen  lige  til  det 
blev  en  fast  del  af  mit  ordforråd  og 
mit  sangrepertoire,  men  endnu 
mere  til  min  levemåde.  Ind  imellem 
skete  det  at  en  respekteret  taler 
fortalte,  at  han  aldrig  havde  smagt 
de  forbudne  ting  vi  sang  om,  og 
derpå  traf  jeg  min  beslutning.  Jeg 
ville  aldrig  nyde  disse  forbudte  ting 
som  profeten  havde  talt  imod.  Det 
var  en  fast  og  urokkelig  beslutning. 
Jeg  ville  ikke  fravige  den  og  gjorde 
det  heller  ikke. 

I  1937  var  min  hustru  og  jeg  på 
rejse  i  Europa.  I  Frankrig  var  jeg  til 
en  banket  i  International  Rotary  på 
et  fint  hotel.  I  det  store  udstrakte 

lokale  var  der  hundredvis  af  men- 
nesker. De  mange  tjenere  bevæge- 
de sig  ud  og  ind  imellem  bordene 
og  ved  hver  kuvert  lå  der  rigeligt 
med  sølvbestik  og  stofservietter, 
og  der  var  smukt  dækket  op  med 
syv  vinglas  til  hver.  Der  var  ingen 
der  lagde  mærke  til  mig.  Men 
fristelsen  puffede  til  mig:  skal  jeg 
drikke  det  eller  bare  nippe  til  det? 
Ingen  ville  bryde  sig  om  det  eller 
lægge  mærke  til  det.  Det  var  en 
virkelig  fristelse.  Skulle  jeg  eller 
skulle  jeg  ikke? 


I  hvilken  slags  kundskab 

er  der  magt  og  hvilken 

magt  kommer  af 

kundskab? 


Så  fik  jeg  den  tanke:  ja,  men  jeg 
havde  truffet  en  fast  beslutning  da 
jeg  var  dreng,  om  at  jeg  aldrig  ville 
røre  de  forbudte  ting.  Jeg  havde 
allerede  levet  en  trediedel  af  et 
århundrede  med  denne  faste  be- 
slutning. Og  jeg  ville  ikke  bryde  mit 
ord  nu. 

Husk  I  unge  mennesker  med  en 
ædel  fødselsret,  at  „ugudelighed 
har  aldrig  været  lykke"  (Alma 
41:10).  De  uretfærdige  foregiver 
måske  at  være  lykkelige  og  prøver 


at  lokke  andre  til  den  samme  leve- 
måde, fordi  elendighed  elsker  sel- 
skab som  I  ved,  men  I  vil  aldrig 
møde  en  lykkelig  synder.  Selvgode 
menneskers  utilfredshed  kan  spo- 
res i  de  skavanker  de  har. 
En  tilfældig  tilskuer  vil  måske  sy- 
nes at  et  uretfærdigt  menneske  har 
succes  og  ikke  mangler  noget  som 
helst,  og  det  kan  måske  se  således 
ud  i  et  flygtigt  øjeblik.  Men  grove 
synder  giver  en  dyb  tomhed.  Såle- 
des syntes  den  syndige  at  fortsætte 
sine  synder  for  at  forsikre  sig  selv 
om  at  han  er  god  nok,  og  for  at 
udfyldetomrummet.  Når  I  møderet 
menneske  hvis  liv  er  fyldt  med 
fortvivlelse  vil  der  også  være  over- 
trædelser. Vi  synes  måske  det  er 
synd  for  sådanne  mennesker,  men 
det  er  forkert  og  naivt  at  misunde 
dem! 

Unge  mennesker  kan  hente  styrke 
til  at  træffe  beslutninger  ved  at 
kendetidligeretiders  patriarkers  og 
profeters  trofasthed  under  stress, 
fristelser  og  forfølgelser.  Hele  vej- 
en igennem  skrifterne  er  næsten 
enhver  af  de  menneskelige  svag- 
heder og  stærke  sider  blevet  skil- 
dret, og  belønningerne  og  straffe- 
ne derved  er  blevet  optegnet.  Man 
ville  bestemt  være  blind  hvis  man 
ikke  kunne  lære  at  leve  sit  liv 
ordentligt  ved  at  læse  disse  ting. 
Herren  har  sagt:  „I  ransager  skrif- 
terne, fordi  I  mener  i  dem  at  have 
evigt  liv;  og  det  er  dem,  som  vidner 
om  mig."  (Joh.  5:39) 

Det  er  den  samme  Herre  og  mester, 
i  hvis  levevis  vi  finder  alle  former 
for  godhed  og  enhver  egenskab  vi 
bør  udvikle  i  vort  eget  liv. 
Kan  I  nogen  steder  i  de  hellige 
skrifter  se  at  Herren  Jesus  Kristus 
nogen  sinde  har  gjort  fejl  i  sin 
kirke?  Kan  I  finde  noget  skriftsted 
som  fortæller  om  at  han  var  troløs 
over  for  sit  folk,  sin  næste,  sine 
venner  eller  tilhængere?  Var  han 
trofast?  Var  han  sandfærdig? 
Fandtes  der  noget  godt  eller  vær- 
digt som  han  ikke  gav?  Det  er 
derfor  det  samme  vi  beder  om  -  det 
er  det  han  beder  alle  om:  ægte- 
mænd, enhver  ægtemand,  hu- 
struer, enhver  hustru,  piger,  enhver 
pige,  drenge,  enhver  dreng. 
Og  endnu  et  godt  råd  til  jer  som 
tilrettelægger  jeres  livs  kurs.  I  er 
nødt  til  at  værne  jer  mod  selviskhed 
for  at  kunne  gøre  de  særlige  ting 
som  kræves  af  denne  generation. 
En  af  de  tendenser  de  fleste  men- 
nesker har  og  som  simpelthen  skal 
overvindes,  ertendensen  til  at  være 
selvisk.  Alt  hvad  I  kan  gøre  netop 
nu,  hvor  I  er  unge  og  mere  påvirke- 
lige for  at  blive  mere  eller  mindre 
selviske,  vil  betyde  et  vigtigt  og 
stadigt  bidrag  til  jeres  livs  kvalitet  i 
årene  fremover  og  i  evigheden.  I  vil 
blive  meget  bedre  hustruer  eller 
meget  bedre  ægtemænd  bedre 
mødre  eller  bedre  fædre,  hvis  I  kan 
slippe  af  med  tendensen  til  at  være 
selvisk.  Jeres  børn  som  det  endnu 
vil  vare  nogle  år  før  I  lærer  at  kende 


har  trods  alt  en  interesse  i,  at  I 
besejrer  jeres  selviskhed. 
Og  her  har  vi,  som  i  alle  andre  ting, 
Frelserens  eksempel  på  Golgatas 
kors.  Han  gjorde  noget  som  han 
ikke  var  tvunget  til  at  gøre  -  noget 
som  var  til  gavn  for  andre,  ved 
hjælp  af  udødelighedens  gave  som 
Jesus  allerede  selv  besad.  Han 
udviste  den  allerhøjeste  form  for 
uselviskhed. 

I  husker  måske  at  I  i  3  Nephi  har 
læst  om  den  opstandne  Jesu  be- 
søg til  dette  kontinent,  hvordan 
han  bagefter  velsignede  børnene 
og  græd  to  gange,  og  hvor  han 
sagde:  ,,Og  se,  min  glæde  er  nu 
fuldkommen."  (3  Nephi  17:20) 
Man  kan  kun  opnå  den  sande 
glæde  ved  at  give  af  sig  selv  for  den 
rette  sag,  som  f.  eks.  at  opbygge 
Guds  rige,  en  sag  der  kan  siges  at 
være  større  end  vi  selv  er.  Behag  og 
fornøjelser  har  en  tendens  til  at 
være  selvcentrerede.  Sand  glæde 
omfatter  altid  andre. 
Det  er  nu  I  skal  sætte  målene  for 
jeres  liv.  Det  er  nu  I  skal  sætte  jer 
nogle  solide  standarder,  og  derpå 
holde  dem  gennem  hele  jeres  liv. 
Ernest  Renon  sagde  følgende:  „Alt 
er  gunstigt  for  dem  som  har  en 
særlig  skæbne.  De  bliver  herlig- 
gjorte ved  en  slags  skæbnens  uo- 
vervindelig tilskyndelse."  (The  Life 
of  Jesus) 

Mine  unge  venner,  i  jer  kan  jeg  se 
en  generation  af  sidste  dages  helli- 
ge som  vil  vokse  op  og  blive  mere 

kendte  med  skrifterne,  end  tidlige- 
re generationer  af  sidste  dages 
hellige  har  været  i  jeres  alder.  I  kan 
blive  elever  i  skriftstudium  for  livs- 
tid. Jeg  ser  jer  som  en  opvoksende 
generation  af  unge  sidste  dages 
hellige  som  vil  være  mere  villige  til 
at  missionere  (både  før  og  efter  en 
formel  fuldtidsmission)  end  tidli- 
gere generationer.  Man  kan  sige  at 
jeres  generation  som  helhed,  end- 
nu mere  klart  end  jeres  forgængere 
vil  kunne  se  hvor  vigtigt  det  er  at 
bringe  evangeliet  til  jeres  med- 
mennesker. 

Jeres  generation  vil  ikke  skamme 
sig  over  Jesu  Kristi  evangelium,  ej 
heller  over  Jesu  Kristi  Kirke  af 
Sidste  Dages  Hellige. 
Jeg  ser  jer  som  en  generation  af 
unge  sidste  dages  hellige  hvis  hjer- 
ter vil  vende  sig  til  jeres  forfædres,  i 
en  grad  som  det  aldrig  før  er  sket.  I 
vil  kunne  udvikle  en  naturlig  inter- 
esse for  slægtsforskning  og  for  at 
gå  i  templet,  en  interesse  som 
overgår  jeres  forældres  og  bedste- 
forældres som  den  var  da  de  var  i 
jeres  alder. 

Jeg  ser  jer  som  en  generation  af 
unge  sidste  dages  hellige  som  vil 


gøre  effektivt  brug  af  de  lederevner 
I  har  opnået  i  kirken  gennem  Unge 
Mænd  og  Unge  Pigers  program- 
mer, i  søndagsskolen  og  i  hjælpe- 
foreningen, i  primary  og  i  præste- 
dømmets kvorummer,  og  der  vil 
derpå  være  bud  efter  jer  fra  verdens 
betænksomme  mennesker,  som  vil 
ønske  unge  mænd  og  piger  der  er 
retskafne  og  kompetente  til  at  virke 
på  forskellige  områder.  Sådanne 
unge  sidste  dages  hellige  vil  med- 
føre deres  tro,  såvel  som  deres 
færdigheder  og  deres  kompetance 
og  deres  retskaffenhed. 
Jeg  ser  for  mig  unge  sidste  dages 
hellige  med  meget  større  vidnes- 
byrd end  tidligere  generationer  har 
haft  i  den  unge  alder. 
Og  husk  mine  kære  unge  menne- 
sker, når  menneskenes  verdslige 
kongeriger  vakler  så  vil  Guds  rige 
stå  solidt  og  urokkeligt.  Når  den 
jordiske  indflydelse  fra  dem  som  er 
så  kloge  på  denne  verdens  ting 
gøres  tavs  ved  døden,  så  vil  herlig- 
heden og  fremgangen  hos  de  tro- 
faste og  tapre,  der  har  efterkommet 
alle  kravene,  leve  i  majestæt  og 
magt.  Der  findes  ingen  anden  må- 
de. □ 


Forsiden;  Billedet  „Joseph  Smith  i  Nauvoo"  viser  profeten  på  et  tidspunkt  da 
kirken  voksede  i  styrke.  Nauvoo  i  Illinois  udviklede  sig  til  en  driftig  by  med  20.000 
indbyggere  inden  Joseph  blev  myrdet  i  det  nærliggende  Carthage  i  juni  1844.  Dette 
maleri  malet  af  en  omvendt  til  kirken  Theodore  Gorka  hænger  i  kirkens 
kontorbygning  i  Salt  Lake  City,  Utah. 


